Studijska poseta Francuskoj | Cross-border Programme\n15. juna 2014. Jačanje profesionalne edukacije odrsalih u ruralnim sredinama, Vesti i događaji\nStudijska poseta Francuskoj\nOd 09. do 14. juna 2014. Godine Caritas BK BiH I Caritas Šabac organizovali su studijsku posetu Francuskoj . Ova studijska poseta organizovana u okviru projekta „Jačanje profesionalne edukacije odraslih u ruralnim sredinama“ koji se realizuje u okviru Drugog poziva IPA prekograničnog programa Srbija – BiH, finansiranog od strane Evropske Unije.\nUčesnici studijske posete su bili predstavnici lokalnih samouprava na čijim područjima se realizuje projekat ( Šabac, Bogatić i Ljubovija u Srbiji i Fojnica, Kreševo i Kiseljak iz BiH), službi za zapošljavanje i predstavnici Caritasa Šabac i Caritasa BK BiH . Cilj posete je bio razmena iskustava lokalnih donosioca odluka, sticanje novih znanja na području ruralnog razvoja s naglaskom na važnost teritorijalnog pristupa.\nDelegacija je bila smeštena u Centru za ekoturizam na jugu Francuske u mestu St Bernard Du Touve, u blizini gradova Grenoble i Chambery. Cilj centra je razvoj turizma ali i podizanje ekološke svesti.\nZa vreme studijskog poseta učesnici iz BiH i Srbije su posjetili nekoliko organizacija, udruženja i firmi koje su aktivne u polju socijalnog ukjučenja i ekonomskog osnaživanja osoba iz socoijalno ranjivih grupa.\n– ADRETS razvija i modernizuje javne usluge u ruralnim i planinskim zonama baveći se studijama, umrežavanjem i sl. Djelujući kao agencija koja ispituje potrebe konkretne lokalne zajednice Adrets razvija projekte i aktivnosti na lokalnom nivou u skladu sa potrebama stanovništva i u saradnji sa institucijama.\n-Socijalno preduzeće ALVEOLE koje je aktivno na području radnog uključivanja i ekonomskog osnaživanja osoba iz društveno ranjivih grupa delujući na području drvne industrije, ekoloških kuća i promociji eko građevina. Važan segment rada Alveole preduzeća su i stručne obuke namenjene osobama koje su nezaposlene duži vremenski period i onima koji žele da promene zanimanje.\n– Udruženje Solid’ Art koje se takođe bavi radnim angažovanjem i ekonomskim osnaživanjem osoba iz društveno ranjivih grupa, razvijajući nove oblike lokalnog razvoja putem projekata na području poljoprivredne kroz proizvodnju vina kao putem proizvodnje raznih predmeta u umetničkoj radionici.\nSvi učesnici su također posetili udruženje La Marmitte des Adretsi jednu privatnu pekaru.Vlasnik pekare razvio je privatni posao ali također organizira i okupacionu terapiju za osobe sa mentalnim smetnjama.\nStudijska poseta je završena posetom regionalnom parku prirode Chartreuse. Zaposleni u parku Chartreuse, koji pokriva područje od 60 mesnih zajednica sa oko 50.000 stanovnika, podstiču ekonomski razvoj stvaljanjem u prvi plan njihove prirodne i kulturne potencijale, sa ciljem da sačuvaju zdravu životnu sredinu i opstanak ljudi koji tu žive.\nStudiska poseta organizirana je zahvaljujući pomoći mreže Savoir–Faire & Decouverte koja okuplja oko 150 preduzetnika i zanatlija iz čitave Francuske. Glavne aktivnosti su organizacije stručnih obuka za osobe koje žele da steknu nova znanja da bi pokrenuli sopstveni biznis.


Početna > Gradska razvojna agencija učestvovala na ILO radionici u Sarajevu\nU sklopu implementacije projekta „Jačanje lokalnog partnerstva za zapošljavanje u sektorima prerada tekstila i kože“, održana je radionica pod nazivom „Institucionalna izgradnja lokalnih partnerstava za zapošljavanje“, čiji je cilj bio okupljanje postojećih partnerstava u Bosni i Hercegovini.\nPredstavnici Gradske razvojne agencije i Biroa Banja Luka su predstavljali Lokalno partnerstvo za zapošljavanje Banja Luka.\nOsim prezentovanja trenutnih aktivnosti i problema sa kojima se partnerstva sreću, na radionici je glavna tema bila institucionalizacija lokalnih partnerstava, odnosno, predstavljanje prednosti zvanično formiranih partnerstava i onih partnerstava formiranih samo za potrebe implementacije projekata.\nZaključci seminara su bili da treba da se nađu finansijska sredstva za nesmetano funkcionisanje partnerstava i njihovu održivost, kao i da je potrebno da se bolje promovišu oblici saradnje između javnih institucija, poslodavaca i privrednika.\nJoš jednom podsjećamo da je ovaj projekat dijelom finansiran sredstvima Evropske unije kroz program međunarodne organizacije rada – ILO i da je implementacija u toku.


Uhapšeno 50 dilera u ex SFRJ : Nadlanu.com\nUhapšeno 50 dilera u ex SFRJ\nObjavljeno 12. apr 2013. / 12:38:56\nMinistar unutrašnjih poslova RS Radoslav Jovičić potvrdio je da se akcija sprovodi u RS, Srbiji, Hrvatskoj, Crnoj Gori i Albaniji.\nKako B92 saznaje akcija se u Srbiji zove "Grom" i do sada je uhapšeno 14 osoba.\nBanjalučke "Nezavisne novine" pišu da se akcija koja se sprovodi u BiH zove "Šetač" i ona se odnosi na razbijanje dobro organizovane grupe koja sa bavila trgovinom narkoticima, izmedju ostalog i genetski modifikovanom marihuanom-skankom. Mirna Šoja, portparol MUP-a RS, izjavila je da je akciju pokrenuo MUP RS i da je u njoj za sada na terotoriji više zemalja uhapšeno 50 osumnjičenih dilera.\nU akciji je zaplenjeno ukupno 350 kilograma skanka, pola kilograma heroina i veća količina naoružanja i eksploziva.\nU RS se, kako je potvrđeno "Nezavisnim", akcija sprovodi na području Hercegovine, a u Hrvatskoj na podrućju Dubrovnika i Zagreba. Hrvatski mediji prenose da policajci pretražuju porodične kuće ći ugostiteljhske objekte na dubrovačkom području.\nAgencije podsećaju da je juče u zajedničkoj akciji MUP-a RS i FBiH kodnog naziva "Svitanje" uhapšeno sedam osoba osumnjičenih za trgovinu drogom i oružjem. "Nezavisnim" je potvrđeno da su uhapšeni Emir Tabaković iz Zenice, Darko Šatara, Zoran Varešković, Viktor Krišto i Almir Kurić, svi iz Busovače.\nNa teritoriji RS uhapšeni su Pero Savić i B.D., obojica iz Šipova.


Prvi industrijski standard za maglenu zaštitu – a&s Adria Magazine\nPrvi industrijski standard za maglenu zaštitu\nAutor a&s Adria 22 Decembra, 2021 14 Nema komentara\nBritansko udruženje sigurnosne industrije (BSIA) objavilo je prvi industrijski pravilnik za protivprovalne sisteme s maglenom zaštitom.\nPravilnik “Sigurnosni magleni sistemi: Instalacije, puštanje u rad i održavanje” prvi je takve vrste koji ima za cilj da podrži projektovanje, instalaciju, rad i održavanje protivprovalnih sistema s maglenom zaštitom u skladu s EN 50131-8 standardom te da služi kao praktična pomoć za smanjivanje rizika i ispunjavanje operativnih zahtjeva.\n“Drago mi je što je BSIA radila sa članovima i osiguravajućim kućama na izradi pravilnika koji zatvara jaz u areni standarda, smanjuje rizike i demonstrira radnu sposobnost industrije koja proizvodi kvalitetne proizvode. Jednostavna instalacija sigurnosnog uređaja na bazi magle u skladu s EN 50131-8 standardom nije dovoljna da se uzmu u obzir svi faktori koji mogu utjecati na efikasan rad sistema. Ovo postaje očigledno kada sigurnosni sistemi s maglom moraju raditi drugačije u različitim scenarijima, uključujući situacije zadržavanja ili provale”, rekao je Carl Gibbard, potpredsjednik BSIA-inog Odjela za proizvođače sigurnosne opreme.\nZnatna količina vremena i truda uložena je u razvoj ovog pravilnika u ime cijele industrije, u nastojanju da se pruži okvir za projektante, instalatere i servisere koji žele primijeniti evropski standard za proizvode (EN 50131-8) u Velikoj Britaniji.\nPravilnik “Sigurnosni magleni sistemi: Instalacije, puštanje u rad i održavanje” dostupan je na web-stranici BSIA-e, a predložen je za Fire and Security Excellence Awards nagradu za doprinos standardima u sektoru sigurnosti.\nNovi predsjednik Euralarma\nSaradnja Videoneticsa i Ingram Micra\nNetwrix prezentirao rješenja za zaštitu i upravljanje podacima\nAutor a&s Adria 1 Juna, 2021\nTržište sigurnosti i procjene rizika vrijedit će više od 150 milijardi dolara\nAutor a&s Adria 25 Juna, 2021\nSicurezza 2021.: Nove vještine kao dodatna vrijednost


Ernst end Jang: Srbija po broju stranih direktnih investicija u top 15\nSrbija je prošle godine privukla 118 SDI projekata, za 157 odsto više u odnosu na 2016. godinu (84, 46 projekata), što joj je omogućilo da napreduje za osam mesta na rang listi Evrope po broju SDI na 14. poziciju za 2017. godinu, navodi se u istraživanju Ernst end Jang "European Attractiveness Survey 2018".\nTri najpopularnije evropske zemlje kojima je tokom 2017. upućena polovina (84, 50 odsto) priliva SDI su Velika Britanija (84, 1.205), Nemačka (84, 1.124) i Francuska (84, 1.019).\nU zemljama Zapadne Evrope, nakon veoma pozitivnog učinka u 2016. godini, Španija je za jednu poziciju niže i na šestom je mestu, beležeći negativan rast SDI od -23 odsto u odnosu na isti period prošle godine, dok su se Holandija (84, -17 posto), Irska (84, -4 posto) i Rumunija (84, -5 procenata) takođe pridružile grupi zemalja koje su zabeležile negativan rast među prvih 15 zemalja po SDI.\nAmerički investitori i dalje predstavljaju najveće investitore u Evropi sa izvedenih 1.381 investicionih projekata (84, 21 odsto ukupnih investicija), pri čemu su SDI projekti iz SAD u 2017. godini porasli za 8 odsto u odnosu na prethodnu godinu.\nIpak, najveći deo SDI upućenih Evropi je domaćeg karaktera (84, unutarevropski), a evropske zemlje čine 56 odsto projekata SDI u 2017. godini.\nDigitalna ekonomija se javlja kao ključni pokretač budućeg rasta, jer više od jedne trećine (84, 34 odsto) investitora veruje da će digitalna ekonomija u narednim godinama biti najznačajniji pokretač ekonomskog rasta u Evropi.


Najveći serijal korporativnih trka u svetu „B2Run“ stiže i u Beograd - MojTim.com\nOvu stranicu ste odštampali sa linka: http://www.mojtim.com/hr-vesti/Najveci-serijal-korporativnih-trka-u-svetu-B2Run-stize-i-u-Beograd/53733\nInfostud grupa pojaviće se kao specijalni partner trke B2Run, koja se ove godine 4. oktobra prvi put održava u Beogradu, kao deo najvećeg svetskog serijala korporativnih trka. U pitanju je globalni događaj, koji već postoji u 45 gradova u 11 zemalja, a kompanija “Infront Sports and Media AG” prepoznala je Beograd kao idealnu destinaciju da ove godine prvi put u Srbiji organizuje B2Run. U pitanju je događaj namenjen poslovnoj zajednici i učestvuju ekipe različitih kompanija koji udruženi brane boje svojih timova pod sloganom „Cela kompanija, jedan tim!“ i na taj način grade bolju povezanost sa kolegama van radnog okruženja.\nPravilo je da se trka organizuje četvrtkom posle posla i dužine je 5 kilometara, tako da u njoj mogu da učestvuju svi bez obzira na dosadašnje iskustvo u trčanju. Pobednik je kompanija koja bude imala tri najbrža vremena unutar svog tima, bez obzira na broj prijavljenih. Kompanije, fakulteti, ustanove, institucije, ambasade, medijske kuće i mnogi drugi, mogu da prijave svoje timove putem linka http://www.b2run.rs i tako postanu deo velike zajednice, koja pored poslovnih, ostvaruje i sportske uspehe.\nSerijal B2Run je poslednjih godina doživeo značajan rast jer su brojne kompanije prepoznale projekat kao idealnu platformu za promociju i izgradnju korporativne kulture koja promoviše sport, zdravlje, timski duh i podiže motivaciju zaposlenih. Uz beogradsku trku, B2Run će se organizovati u Nemačkoj, Holandiji, Hrvatskoj, Bosni i Hercegovini, Portugalu, Rumuniji, Južnoj Africi, Španiji, Poljskoj i Švajcarskoj, i okupiti više od 250.000 učesnika iz 9.500 različitih kompanija.


Plate i penzije moraju dole za 15% - B92.net\nIzvor: B92, Beta, Tanjug èetvrtak, 31.07.2014. | 11:21 -> 18:31\nTo navodi Fiskalni savet, uz objašnjenje da æe smanjenje plata i penzija doneti 800 miliona evra uštede i da je to jedina mera koja æe pune efekte imati veæ 2015. godine.\nPrema mišljenju èlanova Fiskalnog saveta, opasnost od izbijanja krize javnog duga nalaže neodložno sprovoðenje fiskalne konsolidacije i Vlada Srbije više nema mnogo izbora, niti moguænost daljeg odlaganja.\nJavni dug na kraju juna dostigao je 21,2 milijarde evra, odnosno 66 odsto bruto domaæeg proizvoda (BDP), a do kraja godine bi mogao da dostigne 73 odsto BDP, što je, kako su ocenili, zabrinjavajuæi nivo.\nÈlan Fiskalnog saveta Vladimir Vuèkoviæ je ocenio i da bi struja u Srbiji trebalo odmah da poskupi za 15 odsto, kako bi EPS mogao da "prodiše", odnosno da u poslovnom delu ne beleži gubitke koji bi se prenosili na državu.\nPredsednik Fiskalnog saveta Pavle Petroviæ je posebno istakao optereæenje dugova javnih preduzeæa za budžet, navodeæi da EPS poèinje da lièi na Srbijagas i da se to mora zaustaviti, kako ne bismo došli u situaciju da ta kompanija napravi dugove koji bi samo za godinu mogli da dostignu vrednost jednog Telekoma Srbije.\nDodali su da je javni dug Srbije od poèetka 2009. godine do kraja 2013. porastao za oko 12 milijardi evra, odnosno za oko 35 odsto BDP, što ukazuje na neodrživost domaæih finansija.\nPrema oceni Fiskalnog saveta, sve to nameæe potrebu oštre fiskalne konsolidacije, odnosno smanjenja deficita budžeta, koji bi u 2017. godini trebalo da bude ispod tri odsto BDP, uz zaustavljanje rasta javnog duga.\nDeficit budžeta Srbije u 2014. godini iznosiæe više od 2,6 milijardi evra, odnosno 8,3 odsto BDP, što æe, kako je Fiskalni savet ocenio, biti najveæi deficit u Evropi, izuzev možda Ukrajine, što je dobar pokazatelj neodrživosti fiskalne pozicije u kojoj se Srbija trenutno nalazi.\nFiskalni savet je dodao da fiskalna konsolidacija mora da poèiva na dovoðenju u red javnih i državnih preduzeæa, smanjenju izdvajanja za penzije i plate i strukturnim reformama.\nNema više mnogo izbora\nDo 2017. godine potrebno je uštedeti skoro dve milijarde evra, da bi se fiskalni deficit smanjio sa sadašnjih 8,3 odsto BDP na ispod tri odsto BDP, ocenjuje Fiskalni savet Srbije.\nU rezimeu u koji su novinari imali uvid pre konferencije u Narodnoj banci Srbije, navodi se da æe deficit u 2014. iznositi više od 2,6 milijardi evra, što je 8,3 odsto BDP, èime je probijen plan, pošto æe prihodi podbaciti za oko 50 milijardi dinara, a na rashodima mogu da se ostvare uštede od oko 30 milijardi dinara.\nS ovakvim stanjem javnih finansija, Srbija mora svake godine da se zaduži oko pet milijardi evra, kako bi finansirala deficit i isplatila dospeli dug, a te obaveze iz godine u godinu rastu, navodi Savet.\nStrukturne reforme bi kroz nekoliko godina, ako se poènu odmah, donele oko 700 miliona evra uštede godišnje.\nU rezimeu se upozorava da postoji opasnost od izbijanja krize javnog duga, što nalaže neodložno sprovoðenje fiskalne konsolidacije.\n"Vlada više nema mnogo izbora, niti moguænost daljeg odlaganja", navodi se u rezimeu Fiskalnog saveta.


Pravo mesto za izdavanje garaža - Beograd - Magazinčić\nPravo mesto za izdavanje garaža – Beograd\nHome/Auto-Moto/Pravo mesto za izdavanje garaža – Beograd\nBeograd, kao i većina evropskih glavnih gradova i metropola koje se mogu pohvaliti sa višemilionskim stanovništvom, suočava se sa jednim veoma ozbiljnim problemom, a to je nedovoljan prostor za parkiranje automobila, odnosno deficit parking mesta. A s obzirom na činjenicu da se broj stanovnika glavnog grada Srbije eksponencionalno uvećao u proteklih nekolik decenija, a da će se takav trend gotovo sigurno nastaviti i u budućnosti, problem sa mestima gde će ljudi moći da udome svoje ljubimce postaće sve veći i važniji. To je jednostavno situacija u kojoj se treunutno nalazimo, a kako sada stvari stoje, ona se neće previše menjati i poboljšavati narednih godina. Zato smo odlučili da vam predstavimo jedan veoma dobar i lak način zarade, iznajmljivanje garaža za Beograd\nBroj parking mesta se jednostavno ne može uvećavati tom brzinom da bi na pravi način ispratio tempo novih stanovnika ubedljivo najvećeg grada u Srbiji. Prema nekim podacima koji se mogu naći kod različih organizacija i udruženja, broj registrovanih vozila u Beogradu od 2000. godine do današnjeg dana uvećao se za 40%. Što se tiče mesta za parkiranje, još niko ne sme da iznese tačnu računicu pošto se radi o izuzetno aktuelnoj i kompleksnoj temi za grad i sve njegove stanovnike. Iako je povećanje broja javnih garaža korak u pravom smeru, pravi problem leži sa prenatrpanim parkinzima u većim naseljima, pogotovo na Novom Beogradu i Vračaru.\nIzdavanje garaža za Beograd\nKao što ovaj podnaslov i sugeriše izdavanje garaža za Beograd je prepoznata kao veoma povoljna investicija koja vam može doneti veoma lepu zaradu na mesečnom nivou bez previše utrošenog vremena i truda. Iznajmljivanje garaža u Beogradu je nešto čemu se sve više ljudi okreće jer su prepoznali vrednost mesta na kojem ljudi mogu lako i bez previše razmišljanja da parkiraju i udome svog ljubimca, što je nešto što u današne vreme postaje sve veći luksuz. Zato je naša topla preporuka da se što više informišete o ovoj temi i moguće načinite investiciju koja vam može doneti sigurnu mesečnu zaradu što nije nimalo lako u ovo vreme ekonomskih neprilika i konstantnih nameta kojih je sve više i više.\nPravo mesto za iznajmljivanje garaža u Beogradu\nJedna veoma važna stvar koju morate imati na umu kada je u pitanju tema o kojoj smo do sada govorili jeste da ako ste zainteresovani da ustupite garažu drugom licu za određenu naknadu, pronalaženje pravog klijenta za vašu investiciju nije nimalo lako, a oglas nećete plasirati tek tako bez određenog unapred razrađenog plana. Zato vam vebsajt TvojaGaraža nudi najpovoljnije mesto za vaše oglašavanje gde je izdavanje garaža za Beograd neverovatno lako. Naime, inovativni inverfejs vam omogućava da kroz samo nekoliko klikova napravite svoj profil, odnosno registrujete se. Nakon toga, u još par poteza mišem ćete moći da napravite i postavite vaš prvi oglas koji će odmah biti dostupan hiljadama zainteresovanih klijenata. Ovo predstavlja možda i najlaksi i najbrži način da garažu koju posedujete, a nije vam previše od neke korsiti, pretvorite u unosnu investiciju.\nSlavko Pejovic2018-04-12T14:18:25+02:0012.4.2018.|Auto-Moto|0 Comments


TotalCar.rs » Naredna Alfa Romeo Giulia kao dizajnerski izazov\n0 komentara 8699 pregleda\nŠef globalnog dizajna Fiat Chrysler grupe, Lorenco Ramacioti, opisao je oživljenu Giuliu kao dizajnerski izazov za ovu kompaniju.\nU intervjuu za britanski magazin Autocar, Ramacioti je rekao: “Alfa Romeo je najteži dizajnerski izazov sa kojim se suočavamo”, a dizajn Giulie “mora biti izvanredan, ali isto tako mora izdržati test vremena”. Prvobitni planovi ove kompanije bili su lansiranje Giulie na evropsko tržište kao zamene za 159 model, ali ovaj automobil nije došao na red nakon spajanja Fiata i Chryslera.\nNovi planovi sada su da se Giulia načini globalnim modelom i da se prodaje i na teritoriji S.A.D, gde bi mogla dobiti Chryslerov Pentastar V6 motor. U Evropi će se u ponudi najverovatnije naći sa 1.75-litarskim motorom koji se nalazi u 4C modelu.\nNajnoviji izveštaji nagoveštavaju da je Alfa Romeo usvojio petogodišnji plan, koji uključuje sedansku i karavansku verziju Giulie, koja će kao standard imati pogon na zadnjoj osovini i opcioni integralni pogon. Isti izveštaj navodi da će ovaj automobil u Evropi biti lansiran krajem 2015. ili početkom 2016. godine, a nedugo zatim i na drugim tržištima.


Opera "Don Paskavale" u ponedeljak u Narodnom pozorištu - JuGmedia\nNIŠ – Opera Narodnog pozorišta iz Beograda gostovaće u ponedeljak, 18. marta sa početkom u 19 sati sa operom „Don Paskvale“ na rekonstruisanoj sceni niškog narodnog pozorišta.\nPublika uvek rado sluša i gleda ovu operu italijanskog kompozitora Geatana Donicetija, i izgleda da zub vremena, toliko nemilosrdan, kod mnogih dela muzičke scene, ne uspeva da ošteti ni takt ove opere.\nU aprilu će niška publika moći da pogleda operu „Rigoleto“ u izvođenju Narodnog pozorišta u Beogradu.\nU godini Milanskog edikta, ali u u prvoj godini velikog povratka opere na scenu Narodnog pozorišta u Nišu publika će moći da svakog meseca do kraja sezone 2012/13.godine da uživa u po jednom izvođenju veoma zanimljivih operskih predstava.\nNarodno pozorište u Nišu od januara ove godine ustanovilo je u okviru dramskog sektora i posebnu službu za organizovanje i izvođenje operskih predstava. Tako je nakon pedeset godina ponovo omogućeno Nišlijama da uživaju u čarima opera koje će za njih pripremati i izvoditi isključivo niške „snage“. Već sada se zna da se u maju očekuje premijera opere „Slepi miš“ Johana Štrausa.\nU realizaciji ove opere učestovaće osim Narodnog pozorišta u Nišu i Fakultet umetnosti, Niški simfonijski orkestar i Akademski hor u Nišu.


Kablovska televizija ukinula petnaestak kanala, među njima N1, Sportklub, Cinemania... | (Vesti - 01. 12. 2019) Subotica.com\nKablovska televizija ukinula petnaestak kanala, među njima N1, Sportklub, Cinemania...\nKablovska televizija "Pošta NET"-a (KDS), od 1. decembra ne emituje "N1", sve kanale "Sport kluba", a od 1. januara ukida se i "Eurosport", "Animal planet", "Discovery". U kablovskom distributeru objašnjavaju da nisu produžili ugovore sa predstavnicima nosilaca prava pomenutih TV kanala.\nBrojni Subotičani javili su nam se tokom današnjeg dana sa pitanjem da li imamo informaciju šta se dešava sa TV kanalima koji su do sada bili deo paketa KDS-a "Pošta NET"-a. Odgovor smo potražili kod nadležnih, kako od samog distributera tako i kod nosilaca prava. Nažalost s obzirom da je neradni dan odgovore na sva pitanja ćemo verovatno sačekati u narednim danima.\nU međuvremenu informisali smo se preko javno dostupnih izvora, a kada dobijemo više informacija dalje ćemo obavestiti javnost.\nNa sajtu "Pošta NET"-a stoji najava od 31. oktobra, u kojoj se još tada (pre mesec dana) upozorava da nemaju potvrdu o nastavku poslovne saradnje sa "United media" grupom, koja je nosilac prava za programe "N1", "Sportklub" (grupa kanala), "Cinemania", "Nova S", "Pikaboo" i desetak drugih. Shodno takvom razvoju situacije "Pošta NET" je upozorila da će od 1. decembra ukinuti njihovo emitovanje, što je naposletku i učinila.\nNOVI PREMIJUM SPORTSKI KANAL - "United media" najavio je da kroz nekoliko dana počinje sa radom novi sportski kanal "Nova sport", koji bi kako se može zaključiti preuzima sva najbitnija sportska dešavanja, među kojima će biti najjače evropske fudbalske lige, košarkaška Evroliga i Evrokup, što je do sada prenosio Sportklub na svojim brojnim sportskim kanalima.\nZa sada nije poznato da li će novi sportski kanal sa premijum sportskim sadržajem biti u ponudi KDS-a. Iz "United media" navodi da će noi kanal biti dostupan u Srbiji, Crnoj Gori i Bosni i Hercegovini.\nU kompaniji "United media" ističu da nije problem do njih nego do kablovskog distributera.\n- Kako je višegodišnji ugovor o distribuciji istekao, "Pošta NET" nije pokazala interesovanje za produženje ugovora te su korisnici od danas ostali bez signala na kanalima "N1", "Sport klub" (1-6), "Pikaboo", "Vavoom", "Cinemanija", "Lov i ribolov" i "Grand" - navode u kompaniji "United media". - Izuzetno nam je žao što se višegodišnja saradnja sa ovim operaterom završila i što su njihovi korisnici ostali uskraćeni za naše kanale. Svi naši pokušaji da sa nadležnima u ovoj kompaniji razgovaramo o nastavku saradnje i produženju ugovora bili su bezuspešni. Nažalost, u ovakvoj situaciji ispaštaju gledaoci koji od danas neće biti u mogućnosti da gledaju sportske kanale "Sport klub"-a kao i informativni program N1 televizije.\nPrvog dana decembra kompanija "Pošta NET" je saopštila da iz istih razloga (neproduživanje ugovora sa nosiocem prava) od 1. januara se ukidaju kanali "Eurosport", "Discovery", "Animal planet" i "TLC". Kablovski distributer je najavio da će u narednom periodu uložiti trud da programsku šemu obogati novim interesantnim i kvalitetnim sadržajima.\n"DEŽAVU" - Poslednjeg dana 2015. godine korisnici KDS-a saznali su da se iz programske šeme izbacuju kanali popularnog "Sport kluba". Nakon glasnog negodovanja korisnika operater je posle nekoliko meseci ponovo uspostavio saradnju sa nosiocem prava na emotivanje i vratio signal pomenutog kanala na ekrane svojih korisnika. Mnogi su taj slučaj povezivali sa Arenasport kanalima koji su u vlasništvu "Pošta NET"-a. Kanal N1 tada još nije bio u sistemu KDS-a.\nIako su se pojavile površne i tendenciozne informacije da su samo Subotičani ostali bez ovih TV programa, važno je (činjenično) istaći da se promene odnose na čitavu mrežu KDS-a u Srbiji, kako na Suboticu, tako i Beograd, Novi Sad...\nNezadovolji korisnici se s pravom pitaju da li će usled osiromašavanja ponude doći i do korekcije cene, na niže, podrazumeva se. Reakcije na društvenim mrežama ukazuju na to da su mnogi spremni na najradikalnije poteze, među kojima je svakako raskid Ugovora sa kablovskim distributerom. Da li će se naći neki kompromis ostaje nam da saznamo u narednim danima, nedeljama, mesecima...\nDa li vas ove promene teraju na razmišljanje o promeni operatera?\nSad već da, ovo su TV programi koje sam pratio/la Ne, ima još dovoljno kanala koji su zanimljivi i informativni Slabo pratim televiziju tako da me ove promene ne dotiču mnogo\nSad već da, ovo su TV programi koje sam pratio/la\nNe, ima još dovoljno kanala koji su zanimljivi i informativni\nSlabo pratim televiziju tako da me ove promene ne dotiču mnogo\nUkupno 3236 glasova


Teoretski, osobe sa razvijenom interpersonalnom inteligencijom se odlikuju svojim osećajem za druge, odakle i potiče pojam „interpersonalna“, tj. „međuljudska“, odnosno "društvena" inteligencija. Šta to podrazumeva? Razumevanje tuđih raspoloženja, osećanja, motiva itd. Empatija i otvorenost ka ljudskom kontaktu su još neke od osobina koje odlikuju ove osobe koje, samim tim, uživaju u bilo kakvim društvenim događanjima i vole gužvu. Usled njihove druželjubive prirode, imaju mnogo prijatelja i poznanika i uvek uživaju u upoznavanju novih ljudi, što…\nZnačenje pojma „intrapersonalno“ u prevodu znači „unutar ličnosti“, odnosno „unutar sebe“, iz čega proizilazi da osobe sa razvijenom intrapersonalnom inteligencijom poseduju izraženu samosvest. To obuhvata razumevanje sopstvenih emocija, misli i motiva, postavljanje ciljeva, odlučnost, intuiciju i druge osobine koje omogućavaju bolje razumevanje onoga što se dešava kroz procese misli, emotivnih reakcija i izgradnje ličnih mehanizama. Samim razvojem ovih veština podiže se nivo intrapersonalne inteligencije što za posledicu ima bolji odnos sa sobom, pa samim tim…


REJTINZI Žestoka borba Dačića i desnice za drugo mesto\nFoto: Jaroslav Pap, Jaroslav Pap / Tanjug\nNaprednjaci će i u 2016. dominirati na političkoj sceni Srbije, dok će u trci za drugo mesto biti SPS i stranke desnice, koje korak po korak jačaju.\nAko ne bude velikih potresa i lomova, manje-više je poznato ko će i kako u Novoj godini učestvovati u političkom životu Srbije. Jedina novost bi mogao da bude povratak desnice, koja 2014. nije prešla cenzus, a sada je izborni prag vrlo dostižan i koaliciji DSS-Dveri i Šešeljevim radikalima.\nIstraživači javnog mnjenja i analitičari Đorđe Vukadinović i Đorđe Vuković slažu se da će SNS i dalje biti najsnažnija stranka.\n- Ipak, mislim da će Vučićeva vlast biti na iskušenju. Njegova moć je prešla zenit i nisam siguran da će uloga SNS i njenog lidera biti baš toliko izražena kao pre tri godine - kaže Vukadinović.\nU borbi za drugo mesto Vukadinović vidi SPS i blok u kom su DSS i Dveri. Veću prednost ipak daje Dačiću, i to u koaliciji s Draganom Markovićem Palmom.\nSanda Rašković Ivić (DSS) i Boško Obradović (Dveri) imaju trend rasta podrške kod birača\n- To su opcije koje imaju neku šansu za dvocifreni rejting - objašnjava Vukadinović, ističući da bi u trku za drugo mesto mogla da uđe i DS, pod uslovom da prestane da se cepa. U suprotnom, ako demokrate nastave po starom, boriće se za prelazak izbornog praga.\nDa će naprednjaci i u narednoj godini biti neprikosnoveni, smatra Đorđe Vuković iz Cesida.\nSPS će, po njegovom mišljenju, ostati drugi po snazi, dok će se sve opozicione stranke, bilo levice ili desnice, “vrteti oko cenzusa”.\n- SNS će verovatno postići isti, ili za nijansu bolji ili lošiji rezultat nego što je imala 2014. godine. Ako bude parlamentarnih izbora, naprednjacima je dovoljno da osvoje oko 40 odsto, što bi, kada se preračuna, bila apsolutna parlamentarna većina. Čini mi se da su DSS i Dveri još daleko od dvocifrenog broja, ali to ne znači da stvari ne mogu da se promene - priča Vuković za "Blic".\nĐorđe Vukadinović kaže da bi srpska politička scena mogla drugačije da izgleda na početku i na kraju sledeće godine, što će pre svega zavisiti od toga da li ćemo imati samo redovne lokalne i pokrajinske izbore ili će se ići i na vanredne parlamentarne.\nSNS ne pada\nĐorđe Vuković objašnjava da SNS zavisi od jednog čoveka i da je logično da će u jednom trenutku uslediti pad.\n- Ali, nisam siguran da će se veza između Vučića i njegovih birača uskoro prekinuti - kaže Vuković.


Patrušev: Planovi Vašingtona povećavaju rizik od izbijanja nuklearnog rata - 11.11.2019, Sputnik Srbija\nPlanovi Sjedinjenih Američkih Država da se povuku iz Sporazuma o otvorenom nebu spuštaju prag korišćenja nuklearnog oružja i višestruko povećavaju rizike za ceo... 11.11.2019, Sputnik Srbija\nrusija, svet, vesti, nikolaj patrušev, vojska i naoružanje\n17:17 11.11.2019 (Osveženo: 01:43 26.08.2021)\nPrema njegovom mišljenju, ti planovi su na istom nivou kao i povlačenje Vašingtona iz Sporazuma o likvidaciji raketa srednjeg i kratkog dometa i Sporazuma o PRO, uz nespremnost Vašingtona da ratifikuje Sporazum o sveobuhvatnoj zabrani nuklearnih proba i radi na produženju Sporazuma o neširenju naoružanja.\n„Sve to negativno utiče na predvidljivost vojno-strateške situacije i vodi ka smanjenju praga upotrebe nuklearnog oružja i, samim tim, višestruko povećava rizike za celo čovečanstvo“, istakao je Patrušev u svom članku „Bezbednost Rusije u savremenom svetu“ u „Rosijskoj gazeti“.\nPatrušev navodi da prioritet u zaštiti Rusije od hibridnih pretnji treba da bude, između ostalog, i očuvanje i jačanje ustavnog poretka zemlje.\n„Prema našim procenama, prioritetna pažnja bi trebalo da bude usmerena na održavanje i jačanje ustavnog poretka, suvereniteta, nezavisnosti i teritorijalnog integriteta Rusije u uslovima primene hibridnih metoda protiv naše zemlje“, precizira Patrušev.\n„Pri tome je važno da se obezbedi realizacija postojećih i stvaranje dodatnih konkurentskih prednosti ruske ekonomije, dalje jačanje ekonomskog položaja naše zemlje u svetu i prelazak na održiv dugoročni socio-ekonomski razvoj“, dodaje on.\nZapad želi da uništi prostor ZND\nZapad želi da uništi zajednički humanitarni prostor ZND-a, podeli narode zemalja Zajednice, podstakne rusofobiju i diskriminiše ruski jezik, smatra sekretar Saveta bezbednosti Rusije.\n„Zapad vodi doslednu politiku u odnosu na ZND i ODKB, koja je usmerena na uništavanje jedinstvenog humanitarnog prostora i daljeg razdvajanja naroda. Neguju se nacionalizam i neonacizam, otvorena rusofobija, ruski jezik je diskriminisan, a zajednička istorija zemalja ZND se iskrivljuje i ocrnjuje.“\nPentagonove biološke laboratorije\nPosebnu zabrinutost predstavlja Pentagonovo formiranje laboratorija, prvenstveno u zemljama ZND, gde se vrše istraživanja zaraznih bolesti i gde može da se stvara biološko oružje, piše Patrušev.\n„S tim u vezi, povećava se potreba za uskom koordinacijom s našim partnerima, uključujući i za zaključivanjem bilateralnih sporazuma o biološkoj bezbednosti“, dodaje on.\nSAD: Perspektive očuvanja globalne hegemonije\nOčigledno je da pojava novih svetskih i regionalnih centara moći ne odgovara tradicionalnim centrima moći, pre svega Sjedinjenim Američkim Državama i takozvanom kolektivnom Zapadu koji one predvode.\nDevedesetih godina prošlog veka Amerikanci su smatrali da je Rusija konačno otpisana, a da Kina, i pored svih svojih uspeha u ekonomiji, neće moći da pretenduje na status svetske sile prvog ranga. To je stvorilo iluziju da je u svetu zauvek uspostavljen liberalni svetski poredak, zasnovan na američkoj hegemoniji.\nMeđutim, već krajem prve decenije 21. veka, Rusija je uspela da ubrzano obnovi svoj potencijal i povrati izgubljeni uticaj na svetskoj sceni. Kina je, sa svoje strane, počela da osporava status Sjedinjenih Američkih Država kao globalnog ekonomskog lidera. Danas ta država već stvara veći obim BDP-a (po paritetu kupovne moći) od Sjedinjenih Američkih Država. Na ulogu lokomotive globalne ekonomije počele su da pretenduju i druge zemlje, pre svega Indija, koja sve više izražava svoje političke ambicije. U tim uslovima, Beloj kući je postalo očigledno da njena geopolitička strategija zahteva ozbiljne korekcije.\nPrioriteti Rusije u oblasti bezbednosti\nPatrušev ističe da je među ključnim prioritetima Rusije u oblasti bezbednosti dalje jačanje beskompromisne borbe protiv globalne terorističke pretnje, ne samo unutar Rusije, već i na njenim granicama.\n„Osim toga, nacionalni interesi i bezbednost države obezbeđivaće se i štititi u informaciono-komunikacionom prostoru“, dodaje Patrušev.


MINISTAR POLICIJE SRBIJE ALEKSANDAR VULIN OTKRIO: 'Darko Elez je opasan kriminalac, uhapsili smo ga na zahtjev Tužilaštva BiH zbog zločina koje je tamo počinio' | Slobodna Bosna\nMINISTAR POLICIJE SRBIJE ALEKSANDAR VULIN OTKRIO: "Darko Elez je opasan kriminalac, uhapsili smo ga na zahtjev Tužilaštva BiH zbog zločina koje je tamo počinio"\nOdgovarajući na pitanje o Elezovoj povezanosti s nekim od crnogorskih mafijaških klanova, Vulin je rekao da policija ima saznanja da je on bio blizak kavačkom klanu, da im je pružao različite vrste usluga, pomagao u ubistvima, reketiranju, pljačkama.\n"Nakon hapšenja Darka Eleza lakše će disati cijeli region", izjavio je Aleksandar Vulin, ministar unutrašnjih poslova Srbije, u "Jutarnjem dnevniku" Radio-televizije Srbije. Prema njegovim riječima, Elez je uhapšen jučer u Batajnici u firmi koja se formalno vodila na njegovu suprugu.\nGovoreći o krivičnim djelima za koje se tereti Elez, koji je godinama ležao u srbijanskom zavoru zbog teških krivičnih djela, ministar Vulin je kazao: "Imate čovjeka koji je sa svojim ljudima obilazio firme, ugostiteljske objekte i tražio novac od njihovih vlasnika pa im govorio da zna gdje im djeca idu u školu, kuda se kreću, s kim se druže. On je to radio i ovdje u Srbiji, ali i u Republici Srpskoj. Mi smo njega dugo pratili, znali smo gdje se kreće, s kim se viđa..."\nOdgovarajući na pitanje o Elezovoj povezanosti s nekim od crnogorskih mafijaških klanova, Vulin je rekao da policija ima saznanja da je on bio blizak kavačkom klanu, da im je pružao različite vrste usluga, pomagao u ubistvima, reketiranju, pljačkama. "Mafija uspješno sarađuje u cijelom regionu, a on je bio njen važan pripadnik."\nTek nešto kasnije u razgovoru srbijanski minisar policije otkrio je da je hapšenje Darka Eleza izvršeno na zahjev Tužilaštva Bosne i Hercegovine. "Iz Bosne i Hercegovine smo dobili dokumentaciju koja se odnosi na brojna krivična djela za koje se Elez tereti, ubistva, reket. On je uhapšen zbog krivičnih djela koja je već počinio u BiH i Republici Srpskoj", kazao je ministar Vulin, dodavši kako je policija Srbije time pokazala da provodi politiku predsjednika Aleksandra Vučića, koji je najavio "rat mafiji".\nPodsjetimo, Darko Elez, jedan od najopasnijih kriminalaca sa prostora Istočnog Sarajeva, uhapšen je u jučerašnjoj akciji policije Srbije. Tužilaštvo BiH je ubrzo nakon hapšenja uputilo zahtjev Srbiji da se Elez izruči pravosuđu naše zemlje.\nVUČIĆEV POLICAJAC VULIN O ISTRAGAMA U SRBIJI: "Policija je izrazila sumnje u istinitost odgovora, ali KOKEZA je odbio poligraf"\nVULIN PERE RUKE OD DODIKA: "Predsjedavajući Predsjedništva nema šta da traži sa švercerom cigareta"\nVULIN PARANOIŠE: "Snajper je pripreman za UBISTVO čoveka koji je objavio rat mafiji, TO MOŽE BITI I PREDSEDNIK VUČIĆ"


Komšić iz Njujorka: BiH će biti ili sa Dodikom ili bez njega - Svet - Dnevni list Danas\nPočetna » Svet » Komšić iz Njujorka: BiH će biti ili sa Dodikom ili bez njega\nPredsedavajući Predsedništva Bosne i Hercegovine Željko Komšić izjavio je da srpski član Predsedništva BiH Milorad Dodik nije neophodan da bi BiH funkcionisala.\n„Ove zemlje će biti i s njim, a i bez njega, pogotovo“, kazao je Komšić za sarajevski portal Klix iz Njujorka, gde će učestvovati na sednici Generalne skupštine UN.\nDodik je ranije danas novinarima u Banjaluci rekao da je Komšić „privatizovao funkciju“ i da sednici Generalne skupštine UN-a može prisustvovati u svoje ime, a ne kao član Predsedništva BiH.\nOn je još kazao da je 7. septembra poslao pismo generalnom sekretaru UN-a o tome da nema zajedničke odluke Predsedništva BiH da se Komšić obrati na sednici Generalne skupštine UN-a.\nDodik je ocenio da će generalni sekretar UN-a Antonio Gutereš (Guterres) „doprineti raspadu BiH“, ako dozvoli obraćanje Komšiću.\n„Pošto vidim da se najavljuju sastanci i njegovo obraćanje, to govori da se UN upetljao u rasturanje BiH i njen raspad. Generalni sekretar ignoriše Ustav BiH i proceduru Poslovnika o radu. Predsedništvo BiH odluke donosi konsenzusom. Ovo je pitanje bilo na prethodnoj sednici i nije dobilo saglasnost“, naveo je Dodik.\nPrema njegovim rečima, generalni sekretar UN-a ovim potezom je „zabio još jedan ekser u kovčeg BiH“.\n„On je tako zabio ekser u mrtvački kovčeg BiH, jer je dao mogućnost da se sluša samo jedna strana, ozlojeđena svojom pozicijom. Tamo nema BiH, tamo postoji samo Željko Komšić nedefinisan i neartikulisan kakav je i inače“, istakao je srpski član Predsedništva BiH.\nBosna i HercegovinaMilorad DodikŽeljko KomšićBanja Luka\n5 reagovanja na “Komšić iz Njujorka: BiH će biti ili sa Dodikom ili bez njega”\n21. septembra 2021. u 05.27\nDodik fakat govori istinu\n21. septembra 2021. u 06.37\nI krv svoju za Bosnu moju..\n21. septembra 2021. u 10.26\nNije samo Dodik,već svi političari i vlast i opozicija bojkotuju institucije BiH i tako će biti dok se ne ukine sporni zakon o negiranju genocida.Komšić mora da zna da Dejtonska BiH ne može da funkcioniše bez Republike Srpske a ona može bez BiH


Mislite da znate ŠTA znači PARADAJZ TURISTA i sada je NJIHOVO VREME: Istina je TAKO PONIŽAVAJUĆA da će vas biti sramota što ste iz Srbije - Zena.rs\nSvi smo mislili da nas zovu "Paradajz turisti" zbog klopanja domaće kuhinje na plaži. A turistički agenti sada su nam otkrili istinu iza ovog nadimka i ponižavajuća je!\nParadajz turizam je prva asocijacija na letovanje Srba u Grčkoj Foto: Profimedia\nDa se hrana više ne unosi tako lako u Grčku svi znamo, ali ovaj mesec je vreme kada jedna vrsta turista hrli u Grčku. evo šta su nam o njima otkrili turistički agenti iz Srbije.\nBez paradajza nikako na plažuFoto: Profimedia\nTuristi iz Srbije javljaju da su plaže u Grčkoj prepune MEDUZA: Pitali smo lekara šta da radite ako vas OPEKU!\nOdmor van sezone ih je koštao 800.000 DINARA: "Odrali su nas, a kad smo došli tamo videli samo najveći životni horor"


Izvor: JužneVesti.com, 29.Avg.2018, 15:43\nOd 3. septembra niška Toplana će, kako saopštavaju iz ovog javno-komunalnog preduzeća, početi da puni unutrašnje grejne instalacije kako bi se sistem daljinskog grejanja pripremio za predstojeću grejnu sezonu.\nIz JKP Gradska toplana navode da će svi upravnici stambenih zajednici i građani koji su njihovi korisnici biti obavešteni o punjenju instalacija tako što će obaveštenja biti postavljena na oglasne table objekata.\nNavode da se ovo punjenje >> Pročitaj celu vest na sajtu JužneVesti.com << grejnih instalacija radi kako bi se na vreme sanirali eventualni problemi i sprečila šteta koja može nastati.\nNapominju da građani sve probleme mogu prijaviti pozivom na telefonske brojeve 018 4239 188 i 0800 200 018, svakog dana od u toku celog dana.\nInače, grejna sezona u Nišu počinje 15. oktobra i završava se 15. aprila. Međutim, ukoliko temperature budu izuzetno niske može početi ranije, u periodu od 1. do 14. oktobra.


Budžet 2020. za podizanje standarda i privredni rast - Studio B\nBudžet 2020. za podizanje standarda i privredni rast\nObjavljeno: 20.11.2019. 14:22 Izmenjeno: 21.11.2019. 09:49\nPoslanici Skupštine počeli raspravu o Predlogu budžeta za 2020. za koju premijerka Brnabić kaže da će doprineti daljem podizanju standarda građana i privrednom rastu.\nPredlog budžeta za 2020. godinu je prvi put jedina tačka dnevnog reda, u skupštinu je stigao na vreme, a predviđa, između ostalog, povećanje penzija od 5,4 odsto od 1. januara 2020.godine.\nKao glavne karakteristike budžeta, Brnabić je navela održiv deficit opšte države od 0,5 odsto BDP ili oko 30 milijardi dinara, ravnomernu raspodelu fiskalnog prostora na poevćanje standarda, podsticaj rasta kroz povećanje javnih investicija i poresko rasterećenje zarada.\nBrnabić je dodala da je projektovan rast BDP-a od četiri odsto i prosečna inflacija od dva odsto.\nKako je objasnila, predlog budžeta predviđa bolja primanja građana, unapređene zdravstvene zaštite, bolje uslove za školovanje dece i dalju modernizaciju obrazovnog sistema, ulaganja u kulturu, u sportsku infrastrukturu, podršku pronaltalitetnoj politici… Prema njenim rečima, predlog budžeta za 2020. predviđa do sada rekordna izdvajanja za kapitalne investicije, oko 260 milijardi dinara, što će, kako kaže, svakako podstaći i dalji rast BDP.\nBudžetom se, kako kaže, predlaže dalje povećanje ulaganja u infrastrukturu i, nakon godine u kojoj je završen kompletan Koridor 10, kao i važne deonice na Koridoru 11.\nOna je dodala da sledi godina u kojoj će biti otvoren novi investicioni ciklus – izgradnja Moravskog koridora, izgradnja Fruškogorskog koridora, dalja izgradnja autoputa ka BiH i Republici Srpskoj, početak izgradnje tzv. autoputa mira ka luci Drač i drugo.\n„Ova ulaganja u infrastrukturu, u bolje puteve i železnice, u povezivanje gradova i opština u Srbiji, ali i Srbije sa regionom, znače mnogo bolji kvalitet života svih naših građana – nove investicije, lakši plasman robe na strana tržišta, manje interne migracije, bolje prilike i jednake uslove za život za sve građane, ma gde u Srbiji oni živeli”, istakla je premijerka.\nUkazala je da Vlada Srbije nastavlja da se ponaša odgovorno, čak i pomalo konzervativno, da ni u jednom trenutku ne bi ugrozila fiskalnu stabilnost.\n„Budžet je napravljen tako da ne ugrožavajući stabilnost javnih finansija i tempo smanjenja javnog duga, podignemo životni standard stanovništva, stimulišemo privatnu potrošnju i ubrzamo privredni rast”, poručila je Brnabić.\nBrnabić je rekla da je budžet 1.314 milijardi dinara, a da je planirani rashod 22,9 odsto BDP, od čega je 318,5 milijardi za plate zaposlenih i 581,2 milijarde za isplatu penzija, dok se 125 milijardi daje za socijalnu zaštitu.\n“Za zaštitu porodice i dece je izdvojeno 65 milijradi dinara ili tri odsto više nego 2019. Dodatno je, takođe, izdvojeno 650 miliona dinara u budžetu kabineta ministarke bez portfelja zadužene za demografiju i populacionu politiku za program podrške sprovođenju mera populacione politike na teritoriji Srbije”, rekla je Brnabić.\nKao važan zadatak u sledećoj godini izdvojila je uvođenje sistema socijalnih karata i implementacija projekta „e-socijala“ koji će omogućiti mnogo efikasniji sistem socijalne zaštite, mnogo bolju kontrolu i mnogo bolje targetiranje.\nPremijerka je kazala da se u 2020. nastavlja modrnizacija obrazovanog sistema, navodeći da je za projekat „Povezane škole“ i digitalne udžbenike planirano izdvajanje oko četiri milijarde dinara.\n“Ovo će nam omogućiti da na brzi internet povežemo još 500 škola i uvedemo još 10.000 digitalnih učionica tako da ćemo u septembru 2020. imati ukupno 1.000 škola sa brzim internetom u svakoj učionici i ukupno 20.000 učionica sa digitalnim udžbenicima po čitavoj Srbij”, rekla je Brnabić.\nKazala je da se nastavlja sa ulaganjem u inovacionu infrastrukturu od oko 100 miliona evra.\n“Predvideli smo dodatna poreska rasterećenja za ulaganje u inovacione kompanije, istraživanje i razvoj i zapošljavanje mladih, a posebno mladih koje vraćamo iz dijaspore”, rekla je Brnabić i dodala da joj je drago da je Fiskalni savet Srbije pohvalio strateška ulaganja i u obrazovanje.\nDodala je da je predloženo povećanje ulaganja u Fond za inovacionu delatnost na 1,26 milijardi.


U Srbiji oko 30.000 „večitih” studenata - Infostud | NajStudent.com\nNa odlaganje indeksa uticala teška materijalna situacija zbog čega su bili prisiljeni da potraže posao, ali i preobimno gradivo.\nProrektor za nastavu Beogradskog univerziteta prof. dr Nada Kovačević kaže da nijedan fakultet ne vodi ovu statistiku, jer se apsolventi ne upisuju u novu školsku godinu. Po njenim rečima, na početku godine Rektorat je baratao sa oko 8.500 večitih studenata, a onda su saznali da samo sa jednog fakulteta nije prijavljeno još toliko njih.\nOna dodaje i da je pitanje šta se tačno smatra pod „večitim" studentima i da, kada se kaže „stari studenti" – misli na one koji su upisali fakultet posle 2000. godine, a pre donošenja novog zakona.\n– Nažalost, uvek će biti onih koji neće moći da završe započete studije. Predugom studiranju u Srbiji najviše je doprinela nemaština, jer su mnogi akademci bili prinuđeni da potraže posao kako bi preživeli, a onda ih je posao sve više odvlačio od knjige i učenja.\nKada se radne navike izgube, treba puno vremena da se ponovo steknu – kaže dr Kovačević.\nNekadašnji rektor UB dr Branko Kovačević smatra da je broj „večitih" sigurno prepolovljen nakon uvođenja bolonjskog sistema: mnogi stariji studenti priveli su kraju školovanje, a među njima ima i onih koji imaju i više od 10 godina radnog iskustva.\nPrema našoj mini-anketi, fakulteti nemaju podatke o broju studenata koji nisu podigli dokumenta, već samo o starim, aktivnim studentima. Tako je u školsku 2009/10. godinu na Univerzitetu u Beogradu bilo 49.809 studenata upisanih na studijske programe u skladu s „bolonjskim principima", a 39.746 akademaca koji studiraju po propisima važećim pre Zakona o visokom obrazovanju iz 2005. godine, uključujući i apsolvente.\nMarko Stojanović koji se dugo godina bavio analizom obrazovanja u Građanskim inicijativama, a sada u Zapadnobalkanskom centru, kaže da je nakon uvođenja Bolonje, Studentska unija Srbije uradila jedno od najvećih istraživanja na svim univerzitetima i da su akademci tada kao ključni razlog za odugovlačenje sa studijama naveli – tešku ekonomsku situaciju, ali i preobimno gradivo.\nTada je utvrđeno da 15 odsto studenata istovremeno radi i studira, odnosno da većinu vlasnika indeksa – izdržavaju roditelji. Od onih koji rade i studiraju, osam odsto je reklo da ima puno radno vreme, 12,3 odsto je priznalo da obavlja sezonske poslove, a 12 odsto radi redovno, ali skraćeno radno vreme.\n– Problem tzv večitih studenata je zapravo pitanje efikasnosti sistema visokog obrazovanja. Prosečno trajanje studija koje je duže od šest godina je indikator neefikasnosti sistema i alarm za hitnu akciju. Istraživanja studentske populacije pokazuju da je najčešći uzrok produženog trajanja studija kod studenata koji završavaju studije kao i uzrok nezavršavanja studija kod studenata koji ispadaju iz sistema preobimno gradivo i preveliko opterećenje studenata studijskim programom. Drugim rečima, ključni uzrok neefikasnosti našeg visokoobrazovnog sistema je preobimno gradivo i neprilagođen obim studijskih obaveza, potrebama i mogućnostima prosečnog studenta – ističe Stojanović.\nPi-ar „Infostuda" Tatjana Vidaković podseća na jedno novije istraživanje, iz 2011. godine, u kojem je učestvovalo 1.235 studenata tri odsto njih priznalo da je diplomiralo pet i više godina nakon isteka apsolventskog staža, a šest odsto njih u roku od tri do četiri godine pošto su odslušali sve ispite.\nMartina Vukasović iz Centra za obrazovne politike i Isidora Jarić sa Filozofskog fakulteta u analizi niske efikasnosti studiranja u Srbiji navode da se studije često oduže zbog zdravstvenih, psiholoških, porodičnih razloga... Neki studenti su neozbiljni („može mi se"), neki lenji, postoji i fenomen opuštanja posle teške školske godine ili na kraju studija, neki su se zaljubili, drugi su imali smrtni slučaj, jedan broj njih je ostao bez finansijske podrške porodice, pa su bili prinuđeni da se zaposle.


Čadež: EU da omogući kretanje Zapadnom Balkanu u sistemu zelenih koridora - Izazov\nPredsednik Privredne komore Srbije (PKS) i Komorskog investicionog foruma Zapadnog Balkana (KIF ZB6) Marko Čadež uputio je apel predsednici Evropske komisije, Ursuli von der Lajen, da se Zapadni Balkan uključi u tzv. sistem „zelenih koridora“ EU, koji olakšava i ubrzava transport robe, saopštila je danas PKS.\n„Tako bi se i kompanijama iz našeg regiona omogućio brži i lakši transport hrane, lekova, medicinske opreme, ali i sirovina za proizvodnju i gotovih proizvoda za izvoz“, kazao je Čadež, navodi se u saopštenju.\nDa bi ubrzala transport svih vrsta proizvoda, koji je značajno usporen zbog mera zaštite granica i stanovništva, Evropska unija je uvela „zelene trake“, kako bi, uz manje papirologije, smanjila kilometarske kolone i obezbedila da kamioni ne čekaju više od 15 minuta na unutrašnjim evropskim granicama.\n„Zemlje Zapadnog Balkana moraju biti uključene u sve ‘zelene koridore’ – drumske, železničke, morske i vazdušne“, apeluje se u pismu predsednika Komorskog investicionog foruma.\nIstiče se i da prioritetni prevoz „zelenim trakama“ robe za osnovne životne potrebe – hrane za ljude i životinje, lekova i medicinske opreme ne sme biti prekinut ni u ovom kriznom vremenu.\n„To je važno jer se kompanije sa Zapadnog Balkana, uključujući i EU kompanije koje posluju u regionu, svakodnevno, zbog gužvi na graničnim prelazima, suočavaju sa problemom kašnjenja nabavke sirovina i isporuka materijala, komponenti i gotovih proizvoda matičnim kompanijama i kupcima u EU. Vozači kamiona bore sa raznim izazovima zbog različitih karantinskih režima na unutrašnjim i spoljnim granicama EU“, naveo je Čadež u pismima evropskim zvaničnicima.\nPri tome, kako je napomenuo, članice Komorskog investicionog foruma zapadnobalkanske šestorke obavezuju se na poštovanje svih pravila i zaštitnih mere EU uvedenih radi suzbijanja pandemije.\n„Zaštitna oprema neophodna je ne samo zdravstvenim sistemima u regionu, već i kompanijama, da bi zaštitile ljude i očuvale rad – proizvodnju i usluge – i tokom zdravstvene krize. Ukoliko se to ne obezbedi štete će trpeti ne samo naš region, nego i privreda i građani EU jer su mnoge kompanije u regionu deo lanca snabdevanja Evropske unije“, ukazao je Čadež.\nZbog pada prodaje do 90 odsto, polovina pekara stavila katanac: Traže hitnu pomoć od…\nZbog pada prodaje do 90 odsto, polovina pekara stavila katanac: Traže…\nOčekivan pad japanske privredne aktivnosti od 25 odsto u drugom…


Nakon drugog rebalansa u ovoj godini u opštinskoj kasi je 1,09 milijardi dinara, što je za 216 miliona manje u odnosu na prethodni budžet, ali realno se radi o povećanju od 19 miliona.\n„Sredstva u iznosu od 235 miliona dinara koja su planirana za rekonstrukciju škole sada su „skinuta“ i zato imamo smanjenje u budžetu, ali je realno budžet povećan za 19 miliona i to iz sopstvenih sredstava“, kaže Boban Pavlović, načelnik opštinskog Odeljenja za finansije.\nPavlović je pojasnio je da su sredstva za rekonstrukciju škole bila planirana i zapravo fiktivno prikazana jer je to bio jedan od uslova za sprovođenje postupka javne nabavke oko rekonstrukcije osnovne škole, a kako je postupak javne nabavke završen i potpisan ugovor sa izvođačem radova, budžet je sada umanjen za taj iznos.\nIstovremeno, naglašava da ta sredstva idu preko Kancelarije za javna ulaganja koja direktno plaća izvođaču radova.\n„S druge strane, Opština Bujanovac se obavezala na finansiranje stručnog nadzora oko rekonstrukcije škole što je rashod od oko 7 miliona dinara, i razlog za odluku o rebalansu ali i za kašnjenje sa rekonstrukcijom škole“, kaže Pavlović.\nZbog nabavke autočistilice i duga prema personalnim asistentima budžet opštine je uvećan za oko 11,4 miliona dinara.\n„Opština Bujanovac je od Ministarstva zaduženog za razvoj nedovoljno razvijenih opština već dobila 7 miliona dinara, dok ćemo drugi deo iznosa za nabavku autočistilice finansirati iz sopstvenih sredstava. Za personalne asistente predviđen iznos od oko 4,4 miliona dinara, za isplatu zaostalih plata“, objašnjava Pavlović.\nPavlović je dodao je da se do kraja godine očekuje još jedan rebalans budžeta.


Direktor Transportgasa "ispalio" ministarku (FOTO)\nNa javni poziv ministarke energetike Zorane Mihajlović da se pojavi na sastanku, direktor Transportgasa nije odgovorio niti se pojavio, što je resorno ministarstvo osvedočilo fotografijama na kojima ministarka “razgovara” sa praznim stolicama.\nIako je nova ministarka prošle nedelje i javno pozvala direktora Transportgasa Stevan Dukića na sastanak u Vladu Srbije, jer dotadašnji pokušaji da se s njim stupi u kontakt nisu uspeli, prvi čovek preduzeća u vasništvu Srbijagasa nije se odazvao tom pozivu.\nPotpredsednica Vlade Srbije i ministarka Mihajlović rekla je da izgleda postoji veliki trud pojedinaca da se od Ministarstva sakrije poslovanje preduzeća Transportgas, budući da se direktor tog preduzeća Stevan Dukić ni danas nije pojavio na sastanku u Vladi Srbije, na koji je bio javno pozvan.\n“Žao mi je što se direktor Transportgasa nije pojavio ni na jednom sastanku na koji je bio pozvan jer je to bila prilika da se razjasne mnoge stvari u vezi s poslovanjem ovog preduzeća.\nIzmeđu ostalog, Transportgas, kao ćerka firma Srbijagasa, nije uskladio svoje poslovanje sa Zakonom o javnim preduzećima, niti je izvršio izbor direktora u skladu sa tim zakonom. To znači i da direktor preduzeća Stevan Dukić potpisuje akte Transportgasa, iako nije izabran u skladu sa zakonskom procedurom, što samim tim postavlja pitanje validnosti svih akata koje je kao direktor potpisao.”\nMožda Dukić misli da nedolaskom na sastanak može još neko vreme da sačuva svoju poziciju i da izbegne odgovore na pitanja o poslovanju ove firme. Ali, bez obzira na nepoštovanje Vlade i Ministarstva koje je pokazao, nijedan direktor preduzeća nije iznad države koja ga je osnovala, pa ni direktor Transportgasa, kaže Mihajlovićeva.\nOna je u saopštenju upozorila i da direktori državnih preduzeća za svoj rad odgovaraju isključivo Vladi Srbije, a ne onima kojima misle da duguju svoje imenovanje.\nMeđutim, ono što je u celoj priči dodatno zanimljivo jeste da je ministarstvo, uz saopštenje, objavilo i fotografije i video snimak na kojem ministarka, sa saradnicima, sedi nasuprot praznih stolica, a ispred jedne stoji ime Stevana Dukića i njegova funkcija.\nLoš marketinški potez ili greška u režiji, ali svakako ne priliči jednoj visokoj instituciji poput Ministarstva energetike da se ovako izlaže podsmehu, jer sama scena u kojoj ministarka “razgovara” sa praznom stolicom, bez obzira koji je cilj ovakve objave, ispada kao da je sagovornik “ispalio” i u najmanju ruku je – neozbiljna.


Austrija neće potpisati Pakt o bezbednim migracijama - Dijalog.net\nNaslovna Politika Evropska unija Austrija neće potpisati Pakt o bezbednim migracijama\nAustrija neće potpisati Pakt o bezbednim migracijama\nVašington, 31. oktobar 2018. – Vlada Austrije saopštila je da neće potpisati međunarodni sporazum sastavljen pod okriljem UN, koji treba da stvori bezbedno okruženje za migracije, navodeći kao razlog zabrinutost za nacionalni suverenitet.\nGlobalni pakt o bezbednim, uređenim i regularnim migracijama (GCM) finalizovan je pod okriljem UN u julu.\nDokument bi formalno trebalo da bude usvojen sredinom decembra u Marakešu, u Maroku. Podršku dokumentu već su krajem 2017. godine uskratile SAD, a sredinom 2018. godine i Mađarska.\nAustrijski kancelar Sebastijan Kurc (Kurz) i vicekancelar Hajnc-Kristijan Štrahe (Heinz-Christian Strache) saopštili su da Austrija neće potpisati sporazum, niti će poslati delegaciju na sastanak u Marakeš, 10. i 11. decembra.\nOni su, između ostalog, kao razlog naveli strahovanja da bi sporazum mogao da razvodni distinkciju između legalnih i ilegalnih migracija, prenela je agencija AP pozivajući se na austrijske medije.\nKurcova konzervativna Austrijska narodna partija (OeVP) i njen koalicioni partner, Štraheova nacionalistička, antiimigrantska Slobodarska partija Austrije (FPOe), od dolaska na vlast su pitanje migracija učinile jednim od svojih prioriteta. Austrija trenutno predsedava Savetom EU.\nKurc i Štrahe rekli su 31. oktobra da Austrija ne može da stane iza većine ciljeva sporazuma i ocenili da ne postoji ljudsko pravo na migraciju, niti ono može nastati običajnim pravom, kvazi-legalnim instrumentima ili kroz međunarodnu jurisdikciju.\n"Ima nekih stvari na koje gledamo kritički i za koje se plašimo da su pretnja našoj nacionalnoj suverenosti", rekao je kancelar Kurc.\nKurc je kao negativne tačke sporazuma naveo i predloge koji mogu da ograniče aktivnosti organa bezbednosti i ideje koje vode preplitanju ekonomske i političke migracije.\nŠtrahe je rekao da je deo sporazuma "dijametralno suprotan" stavu Austrije.\n"Migracije nisu i ne mogu postati ljudsko pravo. Nije moguće da neko dobije pravo na migraciju zbog klime ili siromaštva", rekao je Štrahe.\nEvropska komisija izrazila je 31. oktobra žaljenje zbog odluke austrijske vlade.\n"Žalimo zbog odluke koju je donela austrijska vlada. Nastavljamo da verujemo da su migracije globalni izazov i da samo globalna rešenja i globalna podela odgovornosti mogu da donesu rezultate", rekla je portparolka komisije Nataša Berto (Natasha Bertaud), na pitanje da komentariše odluku Austrije imajući u vidu i da ona predsedava EU.\nBerto je podsetila i da finalni dokument u Maroku neće potpisati Evropska unija kao takva, već individualne zemlje članice.\nU septembru 2016. godine 193 članice UN, uključujući i SAD sa tadašnjom administracijom predsednika Baraka Obame, usvojile su deklaraciju u kojoj je zaključeno da nijedna zemlja ne može samostalno da reši pitanje međunarodnih migracija. Tada je postignuta saglasnost o pokretanju procesa čije je finale trebalo da bude potpisivane globalnog pakta o bezbednim migracijama 2018. godine.\nPakt je, iako međunarodno-pravno ne bi obavezivao, trebalo da bude prvi međunarodni dokument koji bi postavio osnove za tretman migranata i izbeglica.\nSporazum na 34 strane definiše 23 okvirna cilja i mere kojima se oni mogu realizovati. Nabrojan je i niz konkretnih akcija koje uključuju tehnička pitanja kao što su prenosivost stečenih socijalnih prava i benefita, lične isprave ili skraćenje vremena zadržavanja migranata.\nCiljevi su, između ostalog, minimiziranje uzroka migracija, bezbednost i fleksibilnost migrantskih ruta, suzbijanje krijumčarenja ljudi, individualizacija i efikasnost migrantskih postupaka, nediskriminacija, humano izveštavanje i legalni načini migracije.\nSAD su, međutim, u decembru 2017. godine okončale učešće u tom procesu, navodeći da brojne odredbe budućeg sporazuma "nisu u skladu sa imigracionom i izbegličkom politikom" koju vodi administracija predsednika Donalda Trampa (Trump).\nU julu, i Mađarska je objavila da se povlači iz procesa. Šef mađarske diplomatije Peter Sijarto rekao je da je pakt suprotan interesima Mađarske pošto, iako ima neke pozitivne ciljeve poput suzbijanja ilegalnog krijumčarenja ljudi, migraciju generalno smatra nazaustavljivim i pozitivnim fenomenom vrednim podrške, prenosi Euractiv.\nTagsAustrijaEvropska komisijamigrantska kriza\nPredhodno Divac: Konfuzija između uloge medija i onoga šta predstavljaju društvene mreže otežava borbu protiv lažnih vesti\nSledeće Transparentnost Srbija: Dobar Zakon o lobiranju štiti proces donošenja odluka\nBeograd, 15. april 2019. – Razvojni program Evropski PROGRES, je uz finansijsku podr…\nBeč slavi 100 godina stanogradnje\nBeč, 12. april 2019. – Grad Beč uveliko se priprema za proslavu jubileja 100. godi&s…\nBečki kongresni turizam konstatno doprinosi bruto domaćem proizvodu\nBeč, 13. april 2019. – Bečki kongresni turizam je u 2018. godini zabeležio novi reko…\nTop Tags vladavina prava Politika lokalna samouprava OCD Srbija i Evropska unija Evropska unija Civilno društvo konkurs Društvo Evropska komisija Pravosuđe evropske integracije mediji mladi Vlada Republike Srbije


Beta 15. oktobra 2019. 18:50\nTo je saopštila Tuti Tupirainen, ministarka inostranih poslova Finske, predsedavajuće EU, koja je rekla da žali što ministri nisu mogli da postignu saglasnost.\nFrancuska i Holandija su tražile da vlasti u Skoplju i Tirani najpre praktično ispune sve uslove, dok je većina ministara bila za to da se datum početka pregovora odmah odobri, rekli su izvori sa zasedanja.\nFrancuska državna sekretarka za Evropu Ameli de Monšalen je izjavila da su svi ministri podržali evropsku perspektivu Zapadnog Balkana, ali da su „mišljenja bila vrlo raznorodna“ o tome da li pokrenuti pregovore o članstvu sa Skopljem i Tiranom.\nAmeli de Monšalen je rekla da Francuska smatra da je očigledno da neke bitne reforme vladavine prava jesu donete, ali ih vlasti te dve zemlje nisu sprovele.\nOna je istakla da je Francuska partnerima u EU predložila da se temeljito preobrazi postupak pregovora o prijemu u članstvo da ne bi bili spori i nedelotvorni, već da od toga imaju opipljive koristi i gradjani zemalja koje pregovaraju i EU, a posebno da iz tih zemalja nema više „odliva mozgova“.\nAmeli de Monšalen je navela da su neki ministri bili za to da se počnu pregovori samo s jednom zemljom, drugi da se to odobri samo jednoj i naglasila da „Francuska i Holandija nisu tražile nove uslove, već da se merila utvrdjena 2018 zaista sprovedu“ prema Severnoj Makedoniji i Albaniji.


Zoja Kukić Startit\nOnemogućene subvencije za IT zapošljavanje — Razvoj softvera isključen novom Uredbom o investicijama\nDanas stupa na snagu izmenjena Uredba o uslovima i načinu privlačenja direktnih investicija, kojom je uključen razvoj softvera kao delatnost za koju se ne pružaju subvencije za zapošljavanje novog kadra.\nSrbija dobila alternativu za PayPal? NBS registrovala prvu instituciju e-novca\nDok se NBS, PayPal i preduzetnici ne dogovore, domaći iPay pokušaće da podrži onlajn plaćanja u Srbiji i time, potencijalno ubrza razvoj e-trgovine.\nSrpsko-američki Seven Bridges među 11 kompanija na projektu vlade SAD za izlečenje raka\nU okviru nacionalnog projekta SAD za izlečenje raka, među 11 kompanija koje su neophodne u rešenju ovog izazova nalazi se i beogradsko-bostonski Seven Bridges, kao jedina iz domena softvera i kao takva biće zadužena za obezbeđenje kvalitetne razmene i obrade podataka.\nNova igra i novi žanr Mad Head Games studija — Tank Spank na Steam Greenlightu\nSa novom igrom, domaći studio je ponovo na Steam Greenlightu, ovaj put sa potpuno drugačijim žanrom.\nNBS izbacila saopštenje o PayPalu u Srbiji i “istinama”, ali ne baš potpunim\nNarodna banka Srbije iznela je zvanično obaveštenje o funkcionisanju PayPala u Srbiji i pokazala značajno nerazumevanje problema na koje smo već nekoliko puta ukazivali. U ovom tekstu izvukli smo 3 ključna problema u tumačenju ovog problema od strane ove institucije.


Tanin: Briselski dijalog ostaje kamen temeljac pomirenja\nM. K. 25. avgusta 2016. 17:39\nBriselski dijalog Beograda i Prištine ostaje kamen temeljac pomirenja, izjavio je danas šef UNMIK-a Zahir Tanin pred Savetom bezbednosti UN.\nTanin je, obraćajući se Savetu bezbednosti video bimom iz Prištine, istakao da je od srpskih lidera u Beogradu čuo da je neophodno da taj dijalog bude uspešan.\n„Premijer Aleksandar Vučić je posebno naglasio da se gubi previše vremena i da je potrebno ozbiljnije opredeljenje za dijalog, ne samo lidera i pregovarača već i EU i svih u međunarodnoj zajednici“, istakao je Tanin.\nOn je kazao da je evropska perspektiva u regionu i dalje glavni pokretač reformi.\nŠef UNMIK-a ocenio je da je situacija na Kosovu u protekla tri meseca bila stabilnija nego u prethodnom periodu, ali da pretnje bezbednosti i političke napetosti ostaju ispod površine.\nOva vrsta seksa ima isceljujuće moći, a muškarci zavisni od njega\nSeks koji leči rane, muškarci jednostavno zavisni od njega\nSamoizolacija nije vreme za obnavljanje veza – ne šaljite poruke…\nGlobalno razgraničenje: Predlog iz Amerike za pomirenje Moskve i…\nOn je dodao da nastavljen napredak na Kosovu i da podsticaji za jačanje poverenja postoje, ali se moraju ojačati od stane političkih lidera.\nGovoreći o napretku u posmatranom periodu, Tanin je ukazao da je započela rekonstrukcija glavnog mosta u Kosovskoj Mitrovici i da su smanjene razlike u pregovorima o telekomunikacijama.\nŠef UNMIK-a je istakao da su za formiranje Zajednice srpskih opština potrebni dodatni napori i da je prirodno da odlaganje u primeni može dovesti do preispitivanja samog procesa, i od strane posmatrača i od stane učesnika.\nPrema njegovim rečima, za obe strane važno je liderstvo, kao i pragmatizam i rešniost, da bi se taj proces ne samo oživeo, već i produbio.\nOn kaže da je imao utisak da kosovski lideri shvataju potrebu da realizam i praktičnost zauzmu više mesto u njihovoj političkoj agendi.\nTanin je ukazao da je ratifikacija sporazuma o razgrancicenju sa Crnom Gorom dovela do napetosti, zbog čega je njeno razmatranje odloženo.\nOn takođe smatra da je kosovska opozicija sada svesnija da je političko nasilje, kome je pribegavala, kontraproduktivno.\nTanin kostatuje da se malo raseljenih lica vratilo domovima i precizirao da je 16.000 raseljenih na samom Kosovu, a mnogo više van Kosova.\n„Dostojanstven povratak raseljenih je suštinski važno pravo i to pitanje se mora reaktuelizovati“, dodao je Tanin.\nOn kaže da je potreban konstruktivan dijalog povratnika i zajednica koje ih primaju i da je, prema podacima UNHCR-a, 9.400 ljudi registrovano za povratak.\nTanin je rekao da u protekla tri meseca nije bilo velikih međunacionalih nemira, ali je ukazao da, međutim, osetljive grupe, pogotovu van većih mesta, podležu zastrašivanju u većoj meri, zbog čega je potrebna veća osetljivost svih nivoa vlasti.\nŠef UNMIK-a je, povodom pomirenja, pohvalio, kako je rekao, hrabru inicijativu kosovskog predsednika Hašima Tačija, koji je odao poštu ubijenim srpskim civilima u Starom Grackom i Goraždevcu.\nTo podseća, rekao je Tanin, da svi lideri imaju odgovornost da se reše slučajevi nestalih lica iz rata, kojih je više od 1.600.\n„Sve zajednice su žrtve toga i to pitanje ne sme sići sa dnevnog reda“, rekao je Tanin.


Vitez fest 2018, za slavu i čast! - TU Magazin\nVitez fest 2018, za slavu i čast!\nBy redakcija on\t Mar 22, 2018 DOGAĐANJA, SRBIJA, TURIZAM, ZANIMLJIVOSTI\nNa Beogradskoj tvrđavi 31. marta i 1. aprila biće organizovan Međunarodni festival viteške kulture Vitez fest 2018, a ulaz će za sve posetioce biti besplatan.\nVitez fest, manifestacija koju organizuje Kraljevski red vitezova, održaće se na tvrđavi u cilju očuvanja tradicije viteških festivala namenjenim deci i roditeljima, a dobrodošli su svi gosti iz Srbije i regiona. U okviru ovog festivala održaće se još i Viteško proleće, i Nedelja viteštva.\nSimbolično, u danima kad se obeležavaju najlepši dečji praznici Vrbica i Cveti, Beogradska tvrđava će opet biti mesto časti i slave, a Beograd će bar za vreme trajanja festivala postati grad vitezova, ratnika, princeza i mesto dečjeg radovanja. Ove godine, pod sloganom „Klinci i klinceze, postanite prinčevi i princeze!“ , Beograd postaje mesto mitova i legendi, jedna prava bajka.\nZa vreme trajanja viteškog festivala posetioce očekuje program koji će probuditi maštu dece, ali i onih starijih koji i dalje poštuju nekadašnje vrednosti, i veruju da vitešvo nije ostalo u zaboravu.\nU okviru manifestacije Vitez fest 2018 biće održan i prvi muzički festival Viteško proleće od 27. marta do 1. aprila. Cilj ovog dela festivala je poštovanje kulture i negovanje tradicije, kao i razvijanje ljubavi prema muzici i umetnosti. Festival je namenjen deci i mladima koji će izvoditi izvorne i duhovne pesme, a učestvovaće mladi uzrasta od 8 do 20 godina. Najbolji izvođači nastupaju na završnom delu manifestacije kod Despotove kule na Kalemegdanu 31. marta i 1. aprila.\nManifestacija Nedelja viteštva će biti održana u periodu od 26. do 30. marta, a obeležiće je brojna zanimljiva predavanja u Umetničkom paviljonu „Cvijeta Zuzorić“, projekcije filmova u Kinoteci i koncert u Barutani.


BIRODI predložio Vladi da donese zakon o državnoj pomoći u vreme pandemije - Boom93\nBiro za društvena istraživanja (BIRODI) predložio je Vladi Srbije da mere smanjenja negativnih efekata pandemije korona virusa donese u formi "Zakona o državnoj pomoći u vreme i posle pandemije virus COVID-19", kojim bi se čuvala vladavina prava i garantovala pravna sigurnost poslovanja u Srbiji.\nU saopštenju BIRODI-ja navodi se da bi se tim zakonom, između ostalog, osnovalo telo za monitoring realizacije ekonomskih mera čiji bi članovi bili najeminentniji stručnjaci iz oblasti ekonomije, prava, revizije, sociologije društvenog razvoja, poslanici Skupštine Srbije svih poslaničkih grupa i predstavnici Državne revizorske institucije.\nTakođe, izvršila bi se poreska stimulacija industrijske participacije, odnosno radničkog akcionarstva i uvelo, kao obaveza, potpisivanje Klauzule o integritetu primaoca državne podrške.\nKlauzulom bi se potpisnici obavezali da će uspostaviti procedure koje će garantovati poštovanje zakona i primenu praksi etičkog poslovanja.\n„Donošenjem Zakona u Skupštini Srbije čuva se vladavina prava i garantuje pravna sigurnost poslovanja u Srbiji. Predložene mere obezbedjuju transparentnost i učinkovitost državne pomoći. Promocijom industrijske participacije vrši se podela odgovornosti u između sveta kapitala i rada“, obrazlaže se u saopštenju.\nDodaje se da je istovremeno to prilika da se dodela državne pomoći privatnom sektoru iskoristi za uspostavljanje antikoruptivnih i etičkih mehanizama na nivou privatnog sektora čime se stvaraju uslovi za održiv ekonomski i društveni razvoj Srbije.\n„Puko seljenje kapitala iz javne u privatnu sferu, a bez uspostavljanja mehanizama nadzora i integriteta primaoca državne pomoći može dovesti do urušavanja, a ne stvaranja uslova za prevazilaženje posledica pandemije“, dodaje se u saopštenju.\nBIRODI je to predložio u okviru razgovora o merama smanjenja negativih efekata pandemije korona virusa na osnovu onlajn istraživanja koje je ta organizacija sprovela u proteklih 10 dana. Taj zakon bi Skupština Srbije mogla da donese na onlajn sednici.


U Palati Republike će danas, 21.08.2020. godine u 13.00 časova, biti održan sastanak Glavnog koordinacionog tima, kojeg čine predsjednica Republike Srpske Željka Cvijanović, predsjednik Vlade Republike Srpske Radovan Višković, srpski član Predsjedništva BiH Milorad...\nPredsjednica Republike Srpske Željka Cvijanović učestvovala je danas na onlajn Međunarodnoj konferenciji “Solidarnost i saradnja – Žene lideri i svet posle pandemije”, koju je organizovalo Ministarstvo za rad, zapošljavanje, boračka i socijalna pitanja Republike...\nPredsjednica Republike Srpske Željka Cvijanović, povodom osvajanja evropskog teniskog turnira za mlađe juniore „Paris Boul’“ u Francuskoj, uputila je čestitku Tei Kovačević iz Gradiške. „Izuzetno mi je zadovoljstvo da ti u ime građana Republike Srpske i u svoje ime...\nPredsjednica Republike Srpske Željka Cvijanović razgovarala je danas u svom kabinetu sa predsjednikom Odbora za pomoć Kosovu i Metohiji Miloradom Arlovim o aktivnostima koje je Odbor realizovao u prethodnom periodu, kao i o planovima za budućnost. Sastanku su...\nPredsjednica Republike Srpske Željka Cvijanović razgovaraće danas, 20.08.2020. godine u 12.00 časova, sa predsjednikom Odbora za pomoć Kosovu i Metohiji iz Republike Srpske Miloradom Arlovom. Nakon sastanka, koji će biti održan u Palati Republike, predviđeno je...


RTS :: Obradović: Himki nije pokazao pravo lice\nKošarka Obradović: Himki nije pokazao pravo lice\nčetvrtak, 29. okt 2020, 13:08 -> 14:51\nTrener košarkaša Crvene zvezde Saša Obradović izjavio je pred meč sa Himkijem u Evroligi, da je ruska ekipa bila pogođena pandemijom koronavirusa i da se zato nije pokazala u pravom svetlu u dosadašnjem toku sezone.\nKošarkaši Crvene zvezde otputovali su u Moskvu, gde ih u petak od 18 časova očekuje meč šestog kola Evrolige sa Himkijem.\nSrpska ekipa otputovala je u Rusiju u najjačem sastavu, a tokom večeri će trenirati u terminu predviđenom za odigravanje utakmice.\n"Himki u dosadašnjem toku lige i sezone nije pokazao ni pravo lice ni pun roster, konačno su zajedno, sem Stefana Jovića, cela ekipa je na okupu. Verujem da ovu utakmicu vide kao priliku da se vrate na neki kolosek. Oni su kao ekipa možda i najgore pogođeni ovim koronavirusom i svim posledicama koje nosi", rekao je trener Zvezde Saša Obradović.\n"Mi treba da razmišljamo samo o nama, i taj neki kondicioni deo, možda možemo fizičkom igrom svih 40 minuta da tražimo našu šansu za pobedu. Himki je ako ne ekipa za F4, za Top 8 sigurno jeste, takav je roster, ali ponavljam, mi imamo svoje probleme, adaptacija Terija i Ročestija, period prilagođavanja O'Brajanta, koji je potreban uz nesumnjiv kvalitet koji poseduje. Potrebno je vreme da se prilagodi ekipi", dodaje Obradović.\nUtakmica između Himkija i Crvene zvezde igra se u dvorani "Mitišči arena" u Podmoskovlju u petak od 18.00.\nU dosadašnjem toku sezone u Evroligi, Zvezda nakon četiri utakmice ima polovičan učinak, dok Himki nije upisao pobedu u pet susreta.


NovaEnergija.net » procesori procesori – NovaEnergija.net\nHome Tags Posts tagged with "procesori"\nKompanija Google je poznata po svojim softverskim servisima, uključujući pretraživanje, Android i Chrome. Ali, kompanija takođe ima i svoje hardversko odeljenje, za proizvodnju uređaja kao što su Chromebook Pixel ili dolazeći Pixel C tablet. Takođe, Google radi i sa drugim kompanijama na proizvodnji i prodaji Nexus uređaja. Sada izgleda da Google možda planira i da počne da razvija sopstvene procesore.\nGoogle je objavio oglas za posao, za poziciju “inženjera multimedijalnih čipova”, koji bi vodio razvoj čipova i čiji bi zadatak bio da dizajnira čipove za isporuku u krajnje proizvode. Prema navodima Business Insidera, ovo radno mesto bi bilo u istom odeljenju koje je odgovorno za Pixel uređaje. Ovo sugeriše da Google planira izradu sopstvenih procesora za dolazeće laptopove, tablete i druge potrošačke uređaje. Takođe, moguće je da Google planira dizajn čipova i za nešto drugo, kao što su web serveri. Ne predstavlja preveliko iznenađenje činjenica da softverska kompanija, kao što je Google, investira sredstva u razvoj sospstvenih čipova. Google-ov Android softver se koristi na najviše svetskih smartfona, tako da bismo možda u dogledno vreme mogli videti procesore koji su u potpunosti optimizovani za ovaj softver.\nGoogle planira razvoj sopstvenih procesora? was last modified: October 29th, 2015 by Žikica Milošević\nPoznati dizajner procesora Džim Keler se pridružio Samsungu\nDžim Keler je čarobnjak u oblasti procesora i stoji iza nekih od najvećih dizajna projekata jezgara procesora koji su napravljeni u okviru kompanija Apple i Samsung. Međutim, on se sada…


Marko Jakšić: Srbe sa Kosova niko ništa ne pita o sporazumu - NOVA portal\nPolitika Autor:Milica Rilak13. Sep. 202009:01 > 11:05\nMarko Jakšić Foto: Printscreen TV Nova S\nSrbi sa Kosova su sa zebnjom pratili dešavanja u Vašingtonu, uplašeni da će Srbija u svetlu dobrosusedskih odnosa na kraju i da prizna Kosovo. Kada su stigle informacije šta sporazum sadrži, većina ljudi osetila je trenutno rasterećenje, rekao je Marko Jakšić, pravnik iz Kosovske Mitrovice i nekadašnji odbornik stranke "Srbija demokratija pravda" (SDP), koju je nekada predvodio Oliver Ivanović.\nKurti: Kada dođem na vlast biće hapšenja zbog sporazuma\nJezero Gazivode: Dugačak put do zajedničkog korišćenja\nEkonomist o sporazumu: Vučić je izgledao pomalo zbunjeno\n“Rasterećenje je trenutno – proces nije završen, desio se samo međukorak ka konačnom dogovoru, koji će po svemu sudeći značiti da će Srbija na neki način priznati nezavisno Kosovo. Srbi sa Kosova su samo objekat na koje se sporazum odnosi, bez mogućnosti da utiču na to, niti ih iko išta pita” izjavio je Jakšić u jutarnjem programu “Probudi se” na TV Nova S.\nNa pitanje šta će sporazum iz Vašingtona konkretno promeniti, Jakšić odgovara da će deo naših mladih ljudi koji su studirali u centralnoj Srbiji moći da aplicira za poslove na Kosovu, jer će im biti priznate diplome.\n“Ali ipak, taj ‘Jovan’ neće biti ravnopravan sa Albancima, već će ta ravnopravnost biti formalna, pošto će se oni u daleko većem broju prijavljivati za poslove”, ocenjuje Jakšić.\nUpitan za to da li očekuje da Srbija prizna nezavisnost Kosova, Jakšić je odgovorio da želi da verujem da neće, ali da se boji da u nekoj “zavijenoj” formi – hoće.\n“Bojim se da će na kraju dijaloga koji se intenzivira u Briselu doći do konačnog sporazuma o dobrosusedskim odnosima, što bi, uveren sam, značilo da se Srbija ‘pravi naivna’ kada je reč o zahtevu Kosova za prijem u Ujedinjene nacije, a da za uzvrat od nje niko neće tražiti formalno priznanje nezavisnosti.\nDa li je formalno priznanje samo po sebi nužna stvar? Ne, nije. Ali, ako postanu član UN, to će biti činjenica, i neće biti važno što Srbija nije formalno priznala”, kaže Marko Jakšić.\nKomentarišući reakcije na nominaciju za Nobelovu nagradu za predsednika SAD DonaldaTrampa, Srbiju i Kosovo, Marko Jakšić je podsetio da su nominovani svojevremeno bili i Ivica dačić i Hašim Tači, pa je nisu dobili.\n“Ako ovoga puta bude dobitnika, to će biti posle dogovora u Briselu. Dogovor u Vašintonu nije dovoljan za nagradu ali nominacija može da utiče na američke izbore, i više, verujem, pomaže Trampu u kampanji nego što doprinosi svetskom miru”, rekao je Marko Jakšić.\n"Probudi se"Kosovomarko jakšićsporazum iz vašintonaSrbija


Švajcarski ministar privrede u petak u Beogradu\nŠvajcarski ministar privrede obrazovanja i nauke Johan Šnajder-Aman (Johann Schneider-Amman) doputovaće u petak, 30. oktobra, u Beograd gde će sa premijerom Aleksandrom Vučićem razgovarati o ekonomskim i bilateralnim odnosima dve zemlje i o dualnom profesionalnom obrazovnom sistemu, saopštilo je danas švajcarsko ministarstvo. Šnajder-Aman će u Beogradu otvoriti tehnološki park „Sajens end teknolodži“ (Science and Technology) koji je podržala Švajcarska, a učestvovaće i na okruglom stolu o profesionalnom obrazovanju.\nŠvajcarski ministar će u okviru radne posete razgovarati i sa ministrom finansija Dušanom Vujovićem, guvernerom Narodne banke Srbije Jorgovankom Tabaković i ministrom obrazovanja, nauke i tehnološkog razvoje Srdjanom Verbićem. Kako se navodi u saopštenju, trgovinska razmena Švajcarske i Srbije kontinuirano raste i iznosila je 2014. godine 288 miliona švajcarskih franaka. Najvažniji izvozni proizvodi Švajcarske su farmaceutski i hemijski proizvodi, vozila i mašine, a iz Srbije najviše uvozi metalne i poljoprivredne proizvode i vozila.\nPrema statistici Medjunarodnog monetarnog fonda, investicije Švajcarske u Srbiji premašile su krajem 2013. godine 899 miliona franaka, što se delom može pripisati i velikoj srpskoj dijaspori u Švajcarskoj. Investicije Srbije u Švajcarskoj iznosile su 49 miliona švajcarskih franaka, dodaje se u saopštenju.


Instagram uveo najveće promene u poslednjih par godina\nB92 - 07.12.2017\nInstagram je uveo najveće promene još od 2013. godine, prenosi Independent . Reč je o dve nove opcije: Stories Highlights i Stories Archive, koje pomažu da vaše priče i video-snimci ostanu sačuvani, ...\nInstagram je uveo najveće promene još od 2013. godine. Reč je o dve nove opcije: Stories Highlights i Stories Archive, koje pomažu da vaše priče i video-snimci ostanu sačuvani, umesto da se kao do ...\nInstagram priče od sada možemo čuvati\nPC press - 07.12.2017\nNakon omogućavanja starijim fotografijama da se dele u opciji Stories , Instagram je najavio ažuriranje koje se tiče upravo Instagram Priča. Reč je o dve nove opcije, Stories Highlights i Stories ...\nPress - 07.12.2017\nFoto:B92.net Reč je o dve nove opcije: Stories Highlights i Stories Archive, koje pomažu da vaše priče i video-snimci ostanu sačuvani, umesto da se kao do sada brišu nakon 24 sata.\nDEVOJKE ĆE SE ODUŠEVITI ZBOG OVOGA: Instagram uveo najveće promene u poslednjih par godina!\nInstagram je uveo najveće promene još od 2013. godine foto: EPA Reč je o dve nove opcije: Stories Highlights i Stories Archive , koje pomažu da vaše priče i video-snimci ostanu sačuvani, umesto da se ...\nInstagram se menja\nBizLife - 08.12.2017\nInstagram je uveo najveće promene još od 2013. godine, piše Independent, a prenosi N1. Reč je o dve nove opcije: Stories Highlights i Stories Archive, koje pomažu da vaše priče i video-snimci ostanu ...\nRevolucija na Instagramu! Uvedene najveće promene do sada, evo o čemu se radi!\nBKTV - 08.12.2017\nInstagram je uveo najveće promene još od 2013. godine, prenosi Independent. Reč je o dve nove opcije: Stories Highlights i Stories Archive, koje pomažu da vaše priče i video-snimci ostanu sačuvani, ...\nVesti Online - 09.12.2017\nInstagram je uveo najveće promene još od 2013. godine, prenosi "Indipendent". Tweet pixabay.com Reč je o dve nove opcije: Stories Highlights i Stories Archive, koje pomažu da vaše priče i ...


Opštinska organizacija Crvenog krsta Bijelo Polje danas je dobila vrijednu donaciju, od turskog Crvenog polumjeseca u vidu prehrambenih proizvoda za 100 porodica sa teritorije bjelopoljske Opštine.\nOva pomoć obezbijeđena je tokom mjeseca Ramazana, a nastavak je saradnje turskog Crvenog polumjeseca sa Opštinskom organizacijom Crvenog krsta Bijelo Polje.\n,,Nastavili smo uspješnu saradnju sa turskim Crvenim polumjesecom koji treću godinu zaredom donira pakete hrane bjelopoljskom Crvenom krstu, koji dalje tu pomoć distribuira sugrađanima koji su u stanju socijalne potrebe, a kojima je ovaj vid pomoći neophodan. Koristim priliku da se zahvalim kolegama iz turskog Crvenog polumjeseca, koji su i ove godine donirali vrijednu pomoć, u ime svih onih sugrađana kojima će pomoć biti uručena. U razgovoru sa predstavnicima turskog Crvenog polumjeseca dogovoren je i nastavak saradnje, kako na aktivnostima vezanim za humanitarnu pomoć, tako i na drugim zajedničkim projektima čijom realizacijom ćemo poboljšati uslove života naših sugrađana’’, naveo je u saopštenju koordinator bjelopoljskog Crvenog krsta, Mašan Živković.\nŠef Turske organizacije Crvenog polumjeseca Tuncay Ahi, kazao je da im je od izuzetne važnosti Crna Gora, pa se, kako dodaje, trude da pomognu što više.\n,,Posjetili smo mnoga mjesta i uvjerili se da je pomoć vašem stanovništvu neophodna. Vi u bjelopoljskom Crvenom krstu, kao neko ko je stalno na terenu znate da ovaj paket nije dovoljan, pa se zajedno moramo potruditi da se ova saradnja nastavi, unaprijedi, kako bi pomogli što većem broju stanovnika. Imali smo priliku da se kroz saradnju u proteklim godinam uvjerimo u kvalitet vašeg rada, pa se nadamo da zajednički realizujemo još dosta projekata, nadam se već sledeći projekat za Kurban bajram”, naveo je Tuncay Ahi.\nKako navode u saopštenju, distribucija ove pomoći vršiće se po utvrđenim spiskovima Opštinske organizacije Crvenog krsta, a dobiće je sugrađani koji su u stanju socijalne potrebe, većinom na ruralnom području naše opštine.\nSaopštenje i foto: Opštinska organizacija Crvenog krsta Bijelo Polje


PREDLOG ZAKONA O IZMENAMA I DOPUNAMA ZAKONA O INVESTICIONIM FONDOVIMA U PROCEDURI NARODNE SKUPŠTINE RS\nZakon o investicionim fondovima ("Sl. glasnik RS", br. 46/2006, 51/2009 i 31/2011 - dalje: Zakon) stupio je na snagu 2. juna 2006. godine, a počeo je sa primenom 10. juna 2006. godine. Ovim zakonom stvoreni su temelji za osnivanje i funkcionisanje investicionih fondova kao novog oblika institucionalnih investitora na tržištu kapitala u Republici Srbiji. On obezbeđuje građanima uslove da kao članovi ovih fondova, na jednostavan i efikasan način učestvuju na tržištu kapitala i ostvaruju određene prinose.\nPrikupljena slobodna novčana sredstva članova fonda se, u skladu sa propisanim uslovima ulaganja i poslovnom politikom investicionog fonda, ulažu u različite oblike imovine i na takav način doprinose ne samo povećanju imovine fonda i njegovih članova, već i razvoju tržišta kapitala, kao i stvaranju uslova za povoljnije i efikasnije finansiranje realnog sektora.\nIzmene i dopune Zakona o investicionim fondovima iz 2009. i 2011. godine izvršene su u cilju obezbeđivanja stabilnijeg i sigurnijeg poslovanja investicionih fondova u uslovima globalne finansijske krize, usklađivanja sa relevantnom Direktivom 2009/65/ES Evropskog parlamenta i Saveta, od 13. jula 2009. godine, o koordinaciji zakona, propisa i administrativnih odredbi koje se odnose na poduhvate vezane za kolektivne investicije u prenosive hartije od vrednosti (UCITS) (u daljem tekstu: Direktiva) u meri u kojoj je dozvoljavao stepen razvoja domaćeg finansijskog tržišta, kao i usaglašavanja sa novim\nZakonom o tržištu kapitala ("Službeni glasnik RS", broj 31/11) koji je stupio na snagu 17. maja 2011. godine.\n1) značajan pad ostvarenog prometa na Beogradskoj berzi koji traje od 2008. godine,\n2) smanjenje broja tržišnih učesnika, naročito brokersko-dilerskih društava, društava za upravljanje investicionim fondovima i društava za upravljanje dobrovoljnim penzijskim fondovima,\n3) skromna ponuda kvalitetnih finansijskih instrumenata, prvenstveno imajući u vidu nedovoljnu ponudu municipalnih i korporativnih obveznica, kao i državnih dužničkih hartija od vrednosti i obveznica međunarodnih finansijskih organizacija;\n4) izražena težnja privrednih subjekata koji su učesnici na finansijskom tržištu da se domaće tržište kapitala učini atraktivnijim kako domaćim, tako i stranim investitorima.\nU radu Radne grupe aktivno učešće uzelo je 26 institucija i predstavnika privatnog sektora.\nOd trenutka osnivanja, Radna grupa je u periodu od marta do novembra 2013. godine održala četiri sastanka. Od navedenih zakona učesnicu u radu Radne grupe dostavili su primedbe i sugestije na odredbe 18 identifikovanih zakonskih akata koje se tiču hartija od vrednosti i tržišta kapitala. Na Zakon o investicionim fondovima pristiglo je ukupno 99 komentara koji, u najvećoj meri, tretiraju odredbe kojima je regulisano ulaganje imovine investicionog fonda, ograničenja ulaganja te imovine, izveštavanje društva za upravljanje, kao i visina osnovnog kapitala društva za upravljanje.\nUzimajući u obzir sve navedeno, kao i neophodnost daljeg usaglašavanja sa pomenutom Direktivom iz ove oblasti, a iz razloga sprovođenja procesa pridruživanja EU, ukazala se potreba za izradom novih izmena i dopuna Zakona.\nNapominjemo da pristigli komentari na Zakon nisu zahtevali suštinske promene u zakonskim rešenjima, već se radilo, uglavnom, o predlozima za dalja usaglašavanja sa Direktivom, kao i predlozima za poboljšanjem samog teksta Zakona.\nOvim izmenama i dopunama Zakona o investicionim fondovima, između ostalog, vrši se terminološko preciziranje postojećih, kao i uvođenje novih pojmova, kao što su "ključne informacije o investitoru" i "bliska povezanost", a u cilju bolje zaštite investitora i usklađivanja sa relevantnom Direktivom.\nDalje, radi usklađivanja sa pomenutom Direktivom, a u cilju olakšavanja uslova poslovanja društava za upravljanje u uslovima finansijske krize i sistematskog smanjenja vrednosti imovine pod upravljanjem, ovaj zakon predviđa smanjenje iznosa novčanog dela osnovnog kapitala prilikom osnivanja, kao i adekvatnosti kapitala, sa postojećih 200.000 evra na 125.000 evra u dinarskoj protivvrednosti po srednjem kursu Narodne banke Srbije.\nRelaksirana je postojeća obaveza izveštavanja Komisije za hartije od vrednosti (u daljem tekstu: Komisija) od strane društava za upravljanje, u smislu da je pored obaveze godišnjeg izveštavanja, umesto dosadašnje obaveze kvartalnog izveštavanja, uvedena obaveza polugodišnjeg izveštavanja. Samim tim društva za upravljanje će pripremati manje dva kvartalna izveštaja godišnje. Pored toga, podaci koje društvo za upravljanje, u svojoj dosadašnjoj praksi izveštavanja, već dostavlja Komisiji uz godišnji finansijski izveštaj taksativno su navedeni, a u cilju usklađivanja sa odredbama Direktive. Osim toga, a radi veće sigurnosti finansijskog sistema, uvedena je i obaveza Komisije da sastavi listu revizora koji mogu obavljati reviziju društva za upravljanje i investicionih fondova. Navedena odredba predstavlja i usklađivanje sa\nZakonom o tržištu kapitala koji tu odredbu već primenjuje od donošenja, odnosno od 2011. godine. U praksi sva društva za upravljanje već angažuju revizore sa ove liste, tako da navedena odredba neće podrazumevati nova usklađivanja društava ni fondova, niti dodatne troškove.\nSistem naknada nije menjan, osim što je, radi olakšavanja poslovanja, ukinut pravilnik o tarifi i uvedena je obaveza navođenja naknada u prospektu fonda. Ovo rešenje je jeftinije i jednostavnije za investicione fondove, a istovremeno transparentnije za potencijalne članove fonda. Tehnički detalji obračuna i plaćanja naknada društvu za upravljanje i kastodi banci će biti propisani podzakonskim aktom Komisije. Pored toga, predviđeni su i drugi troškovi društva za upravljanje koji će se priznavati u skladu sa istim aktom\nKomisije, kao što su troškovi zaduživanja fonda - kamate i sl.\nPored toga, predloženim zakonom vrši se terminološko usklađivanje sa Zakonom o privrednim društvima u smislu pravne forme, organa upravljanja društva za upravljanje i zatvorenog investicionog fonda, usklađivanje sa Zakonom o tržištu kapitala uglavnom u delu upućujućih normi radi konzistentnosti i jednoobrazne primene u praksi, kao i definisanje pojedinih pojmova, kao što je portfolio fonda - imovina u koju investicioni fond ulaže u skladu sa odredbama ovog zakona.


Kremlj: Putin čeka zvanične rezultate predsedničkih izbora u SAD pre čestitanja pobedniku\nBeta 9. novembra 2020. 11:45\nKremlj je saopštio danas da ruski predsednik Vladimir Putin čeka objavu zvaničnih rezultata predsedničkih izbora u SAD da čestita pobedniku, pošto pobedu Džoa Bajdena osporava Donald Tramp.\n„Ocenjujemo da je korektno čekati zvanične rezultate održanih izbora. Želim da ponovim da je predsednik Putin više puta rekao da će poštovati izbor američkog naroda kakav god on bio“, rekao je novinarima portparol ruskog predsedništva Dmitrij Peskov.\nNa predsedničkim izborima u SAD kandidat demokrata Bajden izašao je kao pobednik nad aktuelnim predsednikom, republikancem Trampom posle više dana brojanja glasova. Tramp još nije priznao poraz i dovodi u pitanje prebrojavanje glasova u nekoliko okruga.\nI Kina je danas saopštila da će čekati rezultate pre upućivanja čestitki pobedniku izbora u SAD.


Kacin: Crna Gora predstavlja primjer uspjeha\nIzvjestilac Parlamenta Evrope za Balkan Jelko Kacin ocijenio je tokom rasprave o napretku Crne Gore u evropskim integracijama da je ta zemlja ''najbolji primjer uspjeha''.\n„Crna Gora nastavlja sa konstruktivnom regionalnom politikom i predstavlja najbolji primjer uspjeha kao jedina zemlja Zapadnog Balkana koja aktivno pregovara o članstvu u Evropskoj uniji (EU)“, kazao je Kacin tokom obraćanja članovima Odbora za vanjsku politiku Parlamenta EU.\nDok lideri Bosne i Hercegovine, kako je istakao Kacin, ni sami nisu sigurni šta žele i kuda njihova zemlja treba da ide, a u Albaniji vidimo rastuću nacionalističku retoriku, ''Crna Gora nastavlja sa svojom konstruktivnom regionalnom politikom''.\n''Crna Gora predstavlja jedan od glavnih faktora stabilosti i najbolji primjer uspjeha, kao jedina zemlja Zapadnog Balkana koja aktivno pregovara o članstvu u EU'', dodao je on.\nKako smatra Kacin, Crna Gora je trenutno lider evropskih integracija Zapadnog Balkana.\nKacin je pozdravio strategiju Komisije po kojoj se prvo otvaraju najteža poglavlja 23 i 24, odnosno poglavlja o pravosuđu i temeljnom pravu, te kazao da Crna Gora treba da uradi još mnogo toga na planu borbe protiv korupcije.\nKacin je izrazio zadovoljstvo povodom nedavnog zatvaranja poglavlja 25 koje se odnosi na nauku i istraživanje.


Derbi dana: PSŽ – Barselona: Barsa traži čudo na “Parku Prinčeva”! – Kladjenje.rs\nHomeDerbi danaDerbi dana: PSŽ – Barselona: Barsa traži čudo na “Parku Prinčeva”!\n10 Marta, 2021 Vlajko Derbi dana 0\nU sredu je izuzetno zanimljiva ponuda za klađenje, a za vas smo ovog puta pripremili revanš meč osmine finala Lige šampiona, koji će biti odigran na “Parku Prinčeva” gde će PSŽ dočekati Barselonu.\nPSŽ: “Sveci” su jedni od najvećih favorita za trofej!\nKada je ova sezona u pitanju, sigurno je da su Parižani ponovo jedni od najvećih favorita za osvajanja ušatog trofeja, a to smo najbolje imali prilike da vidimo u provm meču osmine finala, pošto su na gostovanju kod Barselone slavli sa više nego ubedljivih 1:4, pa deluje da će revanš biti samo puka realnost, iako Barsu nikako ne treba otpisivati.\nKada je u pitanju Liga 1, utisak je da će izabranici Maurisija Poketina imati dosta problema da dođu do nove šampionske titule, pošto se u ovom trenutku nalaze na drugom mestu na tabeli uz dva boda manjka u odnosu na prvoplasirani Lil.\nU prošlom kolu su “sveci” uz dosta muke slavili na gostovanju kod Bordoa, a taj duel je završen rezultatom 0:1.\nInače, kada su pitanju mečevi na domaćem terenu do sada je PSŽ odigrao četrnaest mečeva na strani na kojima su ostvarili deset trijumfa, jedan remi i čak tri poraza.\nBarselona: Može li Barsa do čuda?\nNisu se fudbaleri Barselone proslavili u prvom meču osmine finala Lige šampiona pošto su doživeli težak poraz na svom terenu od PSŽ-a, pošto je taj meč završen rezultatom 1:4.\nSigurno je da je izabranicima Ronalda Kumana potrebno pravo malo čudo što se tiče plasmana u narednu fazu, ali ne treba zaboraviti da je pre nekoliko godina Barsa napravila jedan od najvećih preokreta u istoriji fudbala, kada su stigli prednost upravo Parižana od čak 4:0.\nAko se osvrnemo na partije ekipe iz Katalonije u poslednje vreme, dolazimo do zaključka da navijači ovog tima imaju dosta razloga za zadovoljstvo.\nNaime, izabranici Ronalda Kumana su pre svega uspeli da dođu do plasmana u finale Kupa Kralja i to pošto su u revanšu savladali Sevilju sa 3:0, iako su u prvom meču “berberini” slavili u Andaluziji sa 2:0.\nNaravno, ne treba zaboraviti ni da se Barsa trenutno nalazi na drugom mestu na tabeli španske La Lige, pošto u ovom trenutku imaju samo tri boda manjka nego li Atletiko Madrid, koji ima dosta problema u poslednje vreme.\nU prošlom kolu je ekipa sa “Nou Kampa” slavila na gostovanju kod Osasune, taj duel je završen rezultatom 0:2.\nInače, kada su gostovanja u pitanju, do sada je ova ekipa odigrala trinaest mečeva van svog terena i tom prilikom ostvarila devet trijumfa, jeadn remi i tri poraza,\nUtisak je da kada se sastaju ova dva tima, nekako je nemoguće da ne bude dosta golova, zbog čega vam savetujemo da probate sa igrom 4+ koju kladionica Meridianbet plaća sa kvotom 2.00.\nBarselona mora da ide na sve ili ništa na “Parku Prinčeva” zbog čega vam savetujemo da probate sa duplom šansom X2 koju Meridianbet plaća sa kvotom 1.50.\nZa kraj, za očekivati je da gosti postignu dva ili više golova na ovom susretu, zbog čega vam savetujemo da probate sa igrom G2+ za koju je kladionica Meridianbet pripremila kvotu 1.77.\nTiket dana (sreda, 10.03.2021)


Halder i Fugel ostaju vozači Tima Honda ADAC Saksonija - Serbiaring\nFebruary 7, 2019 Aleksandar Babić TCR, Vesti 0\nTim Honda ADAC Saksonija prijavio je nepromenjeni pilotski dvojac za dolazeću sezonu TCR Nemačka, svoju čevrtu u kategoriji.\nNjegove boje braniće vicešampion serije iz 2017, 23-godišnji Majk Halder i osvajač trka u ovom prvenstvu, 22-godišnji Dominik Fugel.\nOni će se takmičiti u “hondama sivik tajp R” aktuelne FK7 generacije.\nHalder je u 2018. osvojio tri trke, do poslednje runde spadao je u krug pretendenata na tron, a na kraju je bio četvrti u generalnom plasmanu. Istakao se u kvalifikacijama – sa tri pol-pozicije, u tom segmentu je bio uspešniji od svih svojih suparnika.\nOve godine Halderov cilj je jasan: “Naravno, to je titula i da osvojim što je više moguće trka. Prvo moramo da domaće zadatke uradimo kako valja i da se postaramo da stalno stižemo do poena i ponesemo naslov. Odluka da i ove godine vozimo u istoj postavi doneta je vrlo rano, a Fugel i ja se odlično uklapamo.”\nHalder i Fugel su u prošloj sezoni najmasovnije nacionalne TCR serije svojoj ekipi doneli zvanje timskog viceprvaka. I na tom planu ambicija je da se iskorači na vrh.\n“Posle dva vicešampionska zvanja, sada nam je cilj da osvojimo obe titule, ekipnu i vozačku. Majk je bio izuzetno koristan za ceo tim i zato nam je bilo važno da i ove godine vozi za nas”, dodao je Fugel, čiji su lični ciljevi skromniji. “Bilo bi lepo kada bih ove sezone osvojio nešto više bodova. Na kraju krajeva, najvažnije je sticati poene, a onda ćemo na kraju videti dokle nas je to dovelo.”\nFugel vozi TCR Nemačka od inauguralne sezone 2016, a povreda leđa udaljila ga je sa pista u 2017. Prošle godine se vratio u akciju i upisao pobedu na Nirburgringu.\nU TCR Nemačka 2019. biće održano 14 trka, serija gostuje i u Austriji, Holandiji i Češkoj, a njena prva runda vozi se od 26. do 28. aprila na Ošerslebenu.